‘Beauty Hack’ Tiktok Yang Luar Biasa Digunakan Oleh Selebriti Untuk Mengelakkan Kedutan

Walaupun kebanyakan selebriti menyelinap pergi ke klinik kosmetik untuk menerima semua jenis rawatan anti-kedutan yang tidak invasif, Amanda Seyfried pilih santai di rumah.

Pelakon itu lebih suka mengelak daripada suntikan seperti ‘Botox’ dan ‘filler’ sebagai pengganti penjagaan kulit yang bergaya yang telah mengambil TikTok oleh ribut baru-baru ini. Dalam temu bual dengan dalam majalah antarabangsa Allure, Amanda mengakui dia “suspek Botox.”

“Saya cuma…dan kebanyakan kawan saya melakukannya juga. Apa yang berlaku kepadanya selama bertahun-tahun?” tanya pada diri sendiri.

“Saya mempunyai ‘1’ di dahi saya,” dia menyambung, merujuk kepada garis di tengah-tengah dahinya. “Semua orang tahu mengenainya.”

Penyelesaiannya untuk melepaskan diri daripada cengkaman jururawat kosmetik terkemuka Hollywood? Lalu ini tindakannya!

“Saya menggunakan sekeping pita apabila saya tidur. Ia dipanggil Toute Nuit,” dia mengaku kepada penerbitan itu.

“Ia hanya pita pembedahan dalam bentuk segi tiga untuk mengekalkan kedutan santai,” jelas Seyfried. “Saya menggunakan yang baru setiap malam.”

Dan dia bukan satu-satunya yang mendapat manfaat daripada peretasan anti-kedut yang menarik. Malah diakui  super model terkenal Bella Hadid baru-baru ini, juga mendedahkan dalam temu bual dengan Vogue bahawa dia menggunakan pita muka secara ritual: “Ini helah tertua dalam buku kecantikannya, ” kongsinya.

Ia telah mengubah wajahnya dengan begitu drastik sehingga orang ramai sentiasa menyindir bahawa dia mempunyai prosedur ‘filler’ dan mata kucing.

“Orang ramai menyangka saya merajuk sepenuhnya dengan muka saya kerana satu gambar saya semasa remaja kelihatan sembap,” katanya. “Saya agak pasti anda tidak kelihatan sama seperti yang anda lakukan pada usia 13 tahun, bukan?”

“Saya tidak pernah menggunakan ‘filler,” dia memberi jaminan. “Mari kita tamatkan perkara itu. Saya tidak mempunyai masalah dengannya, tetapi ia bukan untuk saya.”

TikTokers telah berkongsi perjalanan mereka dengan pita anti-kedut udan hasilnya sangat mengagumkan, ramai pencipta kandungan telah dituduh menyunting foto selepas mereka menggunakan.

Ingin mencuba sendiri penggodaman anti-kedut yang menarik ini? Beberapa tape anti-kedut yang hanya dijual di Malaysia hanya tertumpu di bahagian mata. Anda boleh cuba mencari di pasaran luar. Selamat mencuba!


Jangan Abai 4 Cara Solekan Wajah Yang Betul Untuk Hijabi Berkaca Mata. Hasilnya Memang Menakjubkan!

Bersolek untuk hijabi yang berkaca mata bukanlah satu perkara yang mudah. Terutamanya yang rabun dekat. Pasti sukar untuk melihat solekan pada wajah di cermin. Namun, janganlah anda langsung mengabaikan pemakaian sedikit solekan sebelum keluar bekerja atau ke kelas.

Mungkin tidak ramai yang tahu bahawa terdapat beberapa langkah dalam aplikasi solekan mata khas untuk hijabi yang berkaca mata. Ayuh, Hijabista tunjukkan caranya.

Anda mungkin rasakan apabila bercermin mata, anda tidak perlu bersolek pada mata walhal ianya satu kemestian! Apabila terdapat kaca mata yang menghalang pandangan ke arah mata, aplikasi ‘cat eyeliner’ dan juga ‘eyeshadows’ memainkan peranan yang penting. Keduanya mampu memberi ‘nafas’ kepada mata anda di sebalik bingkai kaca mata yang anda pakai.

Bergantung kepada jenis bingkai kaca mata anda, ia boleh menarik perhatian orang kepada kening anda. Pastikan anda merapikan kening anda dengan menyikat dan melukisnya (sekiranya anda memiliki kening yang nipis dan jarang).

Bingkai kaca mata meninggalkan kesan kepada ‘foundation’ anda. Maka, gantikan ‘liquid foundation’ anda dengan ‘mineral powder’ untuk mengelakkan kesan-kesan ini dari menjadi terlalu jelas.

Kaca mata meninggalkan bayang pada bawah mata anda, jadi lebih penting untuk anda menutup lingkaran bawah mata dengan ‘concealer’ yang tidak mudah tertanggal.

Jangan gusar apabila mahu bersolek bagi hijabi yang berkaca mata. Ia bukan penghalang. Malah, ia dapat menaikkan lagi seri wajah anda yang sudah tersedia berhias dengan cermin mata.


Wajib Lakukan 5 Rutin Ini Setiap Pagi, Kalau Nak Kulit Sihat & Mulus

Kulit yang bersinar dan bersih merupakan asas kepada kecantikan yang natural. Kulit yang sihat, bersinar dan sihat ini mampu dicapai dengan paduan rutin penjagaan wajah yang betul.

Dengan amalkan rutin ini, insyaAllah anda mampu memiliki kulit idaman anda. Hijabista kongsikan lima perkara yang wanita berkulit sihat lakukan pada setiap pagi.

Jika anda sudah amalkan rutin ini, tahniah! Anda berada di jalan yang betul untuk mendapatkan kulit yang sihat dan bersinar. Mencuci wajah dua kali sehari adalah rutin yang ideal dan ia seharusnya dilakukan secara konsisten. Liang pori kulit wajah lebih mudah tersumbat dengan kotoran, toksin dan banyak lagi yang boleh menyebabkan kulit anda merengsa.

Dengan cucian dua kali (pagi dan malam), ia akan memudahkan kulit anda untuk menyingkirkan sel kulit mati. Syaratnya, dapatkan pencuci wajah yang sesuai dengan kondisi kulit anda. Normal, kering, berminyak atau kombinasi, periksa dan ketahui jenis kulit anda sebelum membeli pencuci muka yang sesuai.

Surprisingly tidak ramai di antara kita yang memakai SPF atau sunscreen secara konsisten. Tahukah anda bahawa ia sangat penting untuk kesihatan kulit wajah? Jangan sesekali anda skip langkah ini kerana sinar UV mampu merosakkan sel kulit yang mengakibatkan kemunculan tanda-tanda penuaan pra-matang. Masih belum terlambat untuk anda masukkan rutin ini ke dalam regimen kecantikan harian anda.

Biasanya antioksidan ini datang dalam bentuk serum dan ia mampu menghalang serta melambatkan proses penuaan pra-matang. Antioksidan ini juga mampu melindungi kulit wajah anda dari radikal bebas, pencemaran dan juga stres. Pakai serum anda setiap hari di bawah sunscreen dan juga pelembap.

Tidak kiralah bintik itu bintik hitam atau jerawat, rawat ia sebelum ia menjadi lebih teruk. Wanita yang memiliki T-zone yang berminyak selalu mendapati kawasan pipi mereka lebih kering. Gunakan krim anti jerawat yang ditambah asid salisilik pada kawasan yang berminyak manakala gunakan produk pelembap pada kawasan yang kering.

Tidak bermakna produk mekap yang popular itu sesuai untuk kulit anda. Kita semua memiliki kondisi kulit yang berbeza dan pastikan anda memakai produk mekap yang sesuai dengan kondisi kulit wajah anda. Anda boleh sahaja bertanya kepada pakar dermatologi atau cari di dalam internet mahupun blog kecantikan tentang bahan yang boleh dan tidak boleh anda pakai.

Nota kaki: Rutin penjagaan wajah yang konsisten dan juga produk yang bersesuaian dengan kondisi kulit akan membuatkan kulit anda sihat dan bersinar. Tidak perlu berbelanja beribu ringgit untuk membuat rawatan di klinik atau spa.


“Jangan Sampai Hutang NAFKAH Dengan Isteri & Kerah Tenaga Mereka Macam BABU”-TAJAM Sindiran Lelaki Ini

Benda paling suami terlepas pandang.. HUTANG NAFKAH.. Sebab apa rezeki selalu tak cukup? Sebab apa dapat banyak pon tak cukup? Duit habis tapi tak nampak spend untuk apa? Hati kusut.. Tanya isteri anda,tanya dari hati ke hati.. Adakah dia redha untuk segala nafkah suami terhadap isteri..

Tanya isteri,adakah dia betul2 halalkan segala hutang nafkah yang suami berhutang tu? Percayalah,isteri ni sebenarnya banyak benda dia pendam tapi dia takkan luahkan sebab menjaga hati.. kedua sebab nak elakkan pergaduhan.. JANGAN KEDEKUT dengan isteri.. perasan tak pasangan yang bahagia selalunya suami tak kedekut dengan isteri.. Perasan tak?? Makan isteri berkira,sampai isteri kena keluarkan duit sendiri.. dalam tak sedar,kita suami dah BERHUTANG dengan isteri.. Kite tengok isteri tak kisah,kita tahu ke dalam hati dia?

Mak Ayah dia lepaskan dia untuk menjadi isteri kamu untuk dijaga macam diorang jaga.. bukan kamu nkerah tenaga dia macam BABU.. bukan untuk kamu kerah kudrat dia siang,malam 24jam tanpa rehat.. Bukan untuk kamu lukakan hati dia sedangkan hati kamu,kamu nak dia jaga.. Kalau dia tahu layanan kamu terhadap anak dia agak2 dia akan bagi tak kahwin?

Kahwin ni bukan untuk SEDAP semata.. tapi banyak TANGGUNGJAWAB yang kena pikul.. Atas dunia boleh kite ngelat,tapi kita kena ingat Allah Azza Wajalla Maha Melihat.. Kita akan dipersoalkan kat akhirat esok2..

Jadilah suami yang bertanggungjawab. Sayangilah isteri. Jagalah perasaan isteri. Isteri lah punca rezeki suami makin bertambah. Semoga kita terus bahagia dan mendapat keberkatan daripada Allah SWT. Aamiin….


Kulit Berjerawat, Kusam & Berminyak Kembali Flawless, Salah Satu Produk Yang Diguna ‘Sarang Burung’

Masalah kulit breakout sering dihadapi oleh setiap orang sekurang-kurangnya sekali seumur hidup. Penting untuk merawat kulit yang sedang breakout. Kulit kusam dan penuh dengan parut jerawat akan kembali flawless jika kita guna produk yang betul.

Sebelum ini, wajahnya sangat teruk, kusam berminyak dan berparut jerawat. Jika bermekap pun solekan nampak bercapuk. Kongsinya lagi, kebersihan perlu dijaga betul-betul. Jangan lap kulit wajah dengan tuala yang kita lap badan.

Ajarkan diri lap muka menggunakan tisu atau tuala kecil untuk muka sahaja.

Kalau nak ok lagi, seminggu sekali cuba buat macam Farah. Madu + yogurt yang original low fat tu. Kacau-kacau sapu kat muka, dia akan mengelupas sedikit muka. Buang kotoran di muka guna barang organik saja. Best seminggu sekali mesti buat. Farah kongsi apa yang Farah pakai sahaja.

Di bawah ini disenaraikan senarai produk yang digunakan untuk merawat masalah breakout. Paling penting mesti mesti rajin dan disiplin.

SIANG

1.Cleanser pure beauty

2.Toner nano white

3.Bio essence rosegold

4.Pudding cream pure beauty

5.Birdnest essence

MALAM

1.Cetaphill gentle cleanser

2.Toner nano

3.Bio essence rosegold

4.Birdnest essence

5.Night cream bio essence gold

Rawat muka 1 minggu sekali
1 .Madu+yogurt biar 15 minit

2.Skrub muka guna Stves bleackhead.

CUCI MEKAP
1.Biore oil tisu

Selamat mencuba!


Pening Mahu Padankan Rona HIJAB Dengan Tona Kulit? Ini PADANAN Cara Selebriti Boleh Anda Ikuti!

Mungkin ramai yang kurang peduli akan pemilihan warna hijab mengikut tona kulit anda. Betul, bukan? Jika tidak kena warna hijab dan tona kulit anda, pastinya anda kelihatan ‘tidak naik seri’ dan kurang menyerlah.

Jom, semak apakah tip yang HIJABISTA lampirkan buat anda si hijabi! Penampilan anda akan suram tanpa sebarang calitan warna yang menawan. IKut cara selebriti ini yang sentiasa bijak mencari padanan hijab bersesuaian dengan kulit wajah mereka.

a. Warna yang sesuai untuk yang berkulit cerah adalah warna gelap dan terang.

b. Anda akan nampak lebih cerah apabila menggayakan rona-rona hitam, biru, kelabu, ungu, kuning dan merah.

c. Elakkan memakai warna-warna pastel, putih, dan beige, kerana warna itu akan menampakkan anda kelihatan pucat.

Warna yang tepat buat anda adalah warna-warna pastel, biru tua, merah manggis, ungu dan hitam. Elakkan warna merah, kuning, hijau gelap dan coklat.

a. Untuk yang memiliki tona kulit kuning langsat, hijab berona merah, merah jambu dan biru adalah yang sesuai buat anda.

b. Warna- warna seperti coklat, oren, dan beige akan buatkan raut wajah anda kelihatan senada dengan hijab yang dipakai.

a. Bagi yang berkulit sedikit gelap, warna-warna lembut akan menampakkan wajah anda lebih cerah.

b. Pemakaian hijab berona coklat, hitam, dan oren akan buatkan wajah anda tampak lebih gelap dan kusam.

EKSTRA TIP:

2. Tidak lupa, padanan warna hijab juga mestilah bersesuaian dengan warna busana yang akan anda gayakan. Ingat! Jangan melebihi daripada tiga warna didalam penampilan anda.

3. Jika anda kurang arif, anda boleh bertanya kepada rakan sama ada rona hijab yang digayakan sesuai dengan anda ataupun tidak. Pendapat orang sekeliling harus diambil tahu juga, ya!

Bagi hijabi yang sukar untuk membuat keputusan dalam pemilihan warna hijab, moga informasi ini dapat bermanfaat.


4 Cara Nak Kekal Bertenaga & Elak Nafas Berbau Sepanjang Ramadan. No 3 Wajib Ambil!

Sebagai Muslimah moden, lapar dan dahaga bukanlah lesen untuk menjadi malas dan selekeh. Bulan puasa seharusnya menjadikan kita lebih bertenaga dan bersemangat untuk melakukan perkara yang baik dan mengumpul pahala.

Terdapat beberapa habit yang membolehkan kita untuk kekal segar, sihat dan bebas nafas berbau sepanjang Ramadan.

Habit 1: Kekal Hidrat

a. Minum banyak air masak di antara iftar dan sahur, terutama sebaik sahaja berbuka puasa.

b. Elakkan pengambilan kafein, teh dan juga minuman manis kerana mereka mengakibatkan kita terdehidrasi dan menurunkan kandungan gula darah kita.

c. Simpan panadol atau ubat sakit kepala berdekatan jika air tidak cukup untuk menghilangkan sakit kepala anda.

Habit 2: Elakkan Nafas Berbau

a. Bersihkan gigi anda dengan miswak sepanjang berpuasa di siang hari (sebaiknya sebelum solat).

b. Gosok gigi secara menyeluruh selepas iftar sebaiknya tiga kali sehari berbanding dua.

c. Gunakan mouthwash selepas memberus gigi selepas sahur agar kesihatan oral terjaga dan menghalang bakteria punca nafas berbau aktif.

Habit 3: Kekal Bertenaga

a. Jangan terlebih makan tatkala iftar. Buka puasa dengan snek ringan seperti kurma, bukan bak jamuan!

b. Pilih untuk bakar dan rebus makanan berbanding goreng apabila memasak untuk iftar.

c. Sebaiknya jangan tinggal sahur. Ianya satu masa yang penuh keberkatan dan juga pemberi tenaga sepanjang hari.

Habit 4: Selitkan Masa Berehat

a. Sekiranya ada sedikit masa, cuba untuk tidur dan rehat sebaiknya.

b. Cari masa untuk rehat. Jangan terlalu penuh jadual aktiviti harian anda.

c. Tidur sebelum Zuhur (sebentar sahaja ya!) akan menjadikan anda lebih segar sepanjang hari.

Pastikan kesihatan dan kekuatan tubuh badan kita terjaga sebaiknya sepanjang Ramadan agar ia memudahkan kita untuk beribadah ada malam harinya. – hb


Pernah Disangka Memakai Gincu Ke Sekolah, Joy Revfa Kongsi Petua Bibir Merah Bak Delima

Apabila tengok balik gambar zaman persekolahan, pasti kita akan terkenang memori silam dahulu kan? Ada juga yang dapat melihat perbezaan wajah ketika masih bergelar pelajar sekolah dengan keadaan diri pada hari ini. Pasti banyak perbezaan tapi ada juga yang kekal sama wajahnya.

Baru-baru ini, pengasas produk kecantikan terkenal, Joy Revfa telah berkongsi gambarnya di alam persekolahan. Yang paling menarik, dia sememangnya jelita sejak kecil lagi dan memiliki bibir yang cantik . Apa rahsianya?

Terjumpa photo2 darjah 6 (12tahun) waktu sekolah rendah dulu ?? Tahun 1999 . Saya la tu yg bertudung biru, waktu ni selalu cikgu fikir sy dtg sekolah pakai lipstick, padahal mmg bibir dh cm tu sbb dulu suka scrub bibir pakai gula pasir & madu tu yg kekal bibir jd merah, last2 cikgu yg tiru petua saya tu kt rumah. ?? Agak2 pd tahun 1999 ni, korg umur brp ek…?? ?

Jadi selepas ini, para hijabi yang mahu bibir cantik dan sihat, bolehlah mengikuti tips yang dikongsi oleh Joy ini. Memang berkesan, selamat pula tu!


10 Sebab Mengapa Anda Perlu Kahwin Muda! Menurut Pakar Seks Lebih Berkualiti

‘Kahwin muda‘,topik yang sudah menjadi kebiasaan kepada mana-mana wanita dan lelaki. Dahulunya metod ini adalah perkara biasa kepada orang tua kita. Tapi zaman globalisasi ini, berapa ramai yang berani menyahut seruan ini?

Mengapa harus takut dan ditangguh-tangguh niat murni anda? Jika dipertimbangkan hal ini, kahwin awal memang banyak manfaat dan kebaikannya :

Agama Islam menyarankan kita untuk menyegerakan perkahwinan andai sudah cukup syarat-syarat zahir dan batinnya. Berkahwin juga termasuk amalan sunnah kerana boleh meningkatkan bilangan umat Islam di atas muka bumi. Paling penting, saham akhirat kita juga akan terjamin apabila ada anak soleh yang mendoakan untuk kita apabila di alam kubur nanti. Jika agama menggalakkan, mengapa kita harus melengah-lengahkannya?

Hati manusia mana yang boleh tahan dengan godaan duniawi di zaman sekarang? Iman kita bukanlah setebal mana mahu memikul gelora nafsu yang melonjak-lonjak seawal usia 18 tahun lagi. Jika harapkan ideologi kolot di mana seseorang itu hanya boleh berkahwin setelah mempunyai kerja, sebuah kereta dan rumah, sudah pasti usia sudah menjengah 29 tahun.

Bayangkan derita yang perlu ditanggung selama 10 tahun sebelum sampai waktu itu? Anak muda sekarang: whatapp dan bergayut tak henti, berpegangan tangan, menonton wayang midnight, bukankah itu boleh membangkitkan nafsu dan membawa kepada zina? Solusinya ialah menyegerakan akad nikah agar tidak terus terlanjur. Ia bukan sahaja dapat mengelak hubungan luar nikah, malah kes kahwin lari dan pembuangan bayi juga boleh diatasi.

Jika selama ini hanya ada seorang ibu bapa, kini sudah menjadi anak kepada dua ibu dan dua bapa. Jika selama ini bekerja atau belajar sambil lewa, sekarang lebih bermotivasi dan dedikasi demi menyara keluarga tercinta.

Jiba bertanya kepada mereka yang sudah beristeri/ bersuami, mereka pasti menyatakan betapa asyik dan seronoknya alam perkahwinan. Ketenangan yang dirasa sukar difahami dan diterjemah dalam kata. Ya, memang ada ketikanya pening kepala memikirkan tentang kerenah pasangan, assignment, ansuran kereta, sewa rumah; tetapi semua ini diubati dengan seorang peneman yang sedia menjadi bahu tempat bersandar, dan menjadi rakan di kala suka dan duka. Kehadiran seorang cahaya mata yang comel akan menyerikan lagi mahligai yang dibina.

Berkahwin dapat merubah hidup seseorang yang dahulunya terumbang-ambing kepada lebih berwawasan. Tiada lagi masa untuk melepak bersama rakan, bersosial dan digantikan dengan perkara yang lebih berfaedah dan matang.

Ramai mengakui, turning point paling penting dalam kehidupan mereka adalah perkahwinan kerana mulai detik itulah mereka berubah menjadi insan yang lebih baik. Sikap panas baran dan pemalas semasa zaman bujang dapat dikikis sedikit demi sedikit. Si isteri pula sudah rajin untuk ke dapur dan mengemas rumah. Solat juga didirikan secara berjemaah andai ada kelapangan masa.

Jika berkahwin muda, sudah tentu memperoleh cahaya mata awal. Belum sampai waktu persaraan pun tanggungjawab untuk anak-anak sudah selesai kerana mereka semua sudah besar panjang. Dengan tubuh yang masih cergas, ekonomi yang kukuh, dan anak-anak pun sudah dewasa, suami isteri bolehlah menghabiskan masa-masa yang selebihnya berdua ataupun pergi honeymoon tanpa gangguan.

Pastinya tenaga di usia muda lebih kuat berbanding lewat umur. Tahukah anda, menurut kajian perubatan, antara faktor utama kemandulan adalah berkahwin lambat? Kaum hawa juga perlu waspada di mana jika anda berkahwin di usia lingkungan 35 tahun, anda mungkin dinasihatkan untuk tidak mengandung kerana bimbang berlaku komplikasi.

Antara alasan mereka yang mahu melambat-lambatkan perkahwinan ialah kerana keperluan kewangan. Makan minum, pakaian, ansuran kereta dan rumah, lampin anak, kirim duit kepada mentua dan macam-macam lagi yang selalu menyesak kotak fikiran. Tapi percayalah, Tuhan tidak akan membebankan hambanya melebihi apa yang boleh ditanggung oleh mereka. Berkahwin adalah tuntutan agama, dengan sendirinya rezeki itu akan datang kepada anda walaupun pada mulanya sedikit, tapi kelak anda akan dapat mengatasi kesulitan itu selagi anda percaya dan bepegang kepada rahmat-Nya.

Pasti ada di kalangan anda yang sudah mempunyai kekasih, bukan? Jika benar anda menyayanginya dan berkongsi hidup dengannya, mengapa harus ditunggu lagi? Ingat, sekarang ini ramai lelaki hidung belang. Bila-bila masa sahaja bunga anda boleh dirayu sang kumbang sial. Andai itu berlaku, gigit jari sajalah.


Riuh Satu Dewan Dengar ‘Sorakan’ Neelofa Khas Buat PU Riz

Siapa tidak kenal dengan usahawan terkemuka, yang namanya tidak perlu diperkenalkan lagi, Noor Neelofa Mohd Noor atau lebih mesra disapa sebagai Lofa.

Baru-baru ini, ibu kepada Mohd Bilal dan juga isteri kepada pendakwah bebas dan juga aktor kacak, Haris Ismail itu begitu teruja meraikan kejayaan suaminya bergraduasi pada Majlis Konvokesyen Universiti Islam Antarabangsa (UIAM) ke-38 di di Dewan Utama, Pusat Aktiviti Kebudayaan, UIAM.

Perkara itu dimaklumkan Neelofa menerusi hantaran video di laman InstaStory miliknya. Dalam video berkenaan dapat dilihat Neelofa merakam saat-saat penuh bersejarah ketika suaminya naik ke atas pentas untuk menerima skrol.

Lebih mencuit hati apabila, sebaik sahaja nama Hariz diumumkan, dapat didengar pengacara program Next To Neelofa itu bersorak untuk meraikan kejayaan suaminya, sehingga seluruh isi dewan turut gamat dan riuh dengan tepukan serta sorakan daripada graduan lain.

“Siapa suruh bawa bini (isteri) datang konvo,” tulis Neelofa pada ruangam kapsyen berserta tanda pagar #suamimudakauada.

Selain itu, pada hantaran berbeza, Neelofa turut mrmuat naik beberapa keping foto dirinya yang kelihatan gembira dan bangga disisi Haris yang segak mengenakan jubah konvokesyen berwarna biru firus.

Untuk rekod, Haris atau nama lengkapnya Muhammad Haris Mohd Ismail  menamatkan pengajian pada peringkat Ijazah Sarjana Muda dalam bidang Pengajaran Bahasa Inggeris Sebagai Bahasa Kedua (TESL) dan minor Pembelajaran Islam (Islamic Education).


Inspirasi Dari Tembikar, Busana Ernie Zakri Simbolik Kisah Percintaan Atok & Neneknya

Malam kemuncak Anugerah Juara Lagu 35 (AJL35) semalam telah menyaksikan Ernie Zakri memenangi anugerah vokal terbaik menerusi lagu Gundah yang dicipta sendiri bersama Sharon Paul.

Tampil cemerlang menyanyikan lagu tersebut, netizen menganggap kemenangan ini menepati ramalan mereka sekaligus telah menebus kekecewaan apabila Ernie pulang dengan tangan kosong pada tahun lalu.

Bukan hanya vokalnya yang mencuri tumpuan, busana yang dipakainya turut mendapat perhatian ramai kerana gayanya yang lain daripada yang lain. Menerusi Instagram, anak saudara penyanyi, Ziana Zain ini telah memberikan penjelasan dan makna disebalik pakaiannya itu.

Syukur alhamdulillah, segala pujian bagi Allah SWT.

MasyaAllah, malam semalam adalah malam yang tidak saya jangkakan. Namun, rezeki Allah SWT itu tiba semalam. Alhamdulillah.

Menerusi laman instagram Amaze selaku pereka busana Ernie, mereka telah menjelaskan bahawa tembikar telah menjadi inspirasi mereka bagi menghasilkan busana tersebut.

Kembali pada gaya AJL kali ke-35 ni. Gaya puteri kisah dongeng sudah, sang rerama keluar dari kepompong pun sudah. Apa lagi yang mahu ditampilkan?

Batu nisan, Russian doll, pinggul pengasas kosmetik – sebahagian dari nama timangan kreatif netizen Malaya buat gaya kali ini.

Paling tepat, gaya kali ini diinspirasikan dari budaya Peranakan; menceduk siluet dari seni tembikar kaum Baba Nyonya ini. Kenapa Peranakan? Kerana kami juga mahu ‘pay homage’ pada arwah nenda Ernie, yang berketurunan Peranakan.

Juga ada bayangan siluet kebaya ramping dengan ‘wasp waist’ juga pinggul lebar serta potongan skirt tirus yang popular di era 50-an, juga era di mana bibit pertemuan datuk dan nenek bertaut.

Pada asalnya, kami bermula dengan rona merah cili, cuma pada saat-saat akhir, kami menukarkan kepada hitam rona monokromatik; agar mood berkabung itu lebih bangkit.

Tiada perincian sarat mewah kali ini, hanya mengharapkan kerdipan batuan Swarovski juga fabrik broked metalik. Cukup sekadar mengangkat siluet tembikar bujur semata-mata.

Tidak suka, tidak mengapa. Tidak hidup dek puji, tidak mati dek keji. Yang penting, Ernie tampil ‘statuesque’; tak ubah seperti tugu peringatan lambang cinta abadi. Lagipun, sampai bila nak bergaya potongan duyung tak sudah bukan?

Oh, itu rupanya simbolik pakaian Ernie pada malam tadi! Tak disangka kisah mengenai percintaan datuk dan neneknya memberi impak yang sungguh besar dalam hidupnya. Apa-apa pun persembahan Ernie malam tadi memang memukau semua penonton. Emosi yang dibawakan memang sampai ke hati. Tak puas mendengarnya!

Sebagai info, lagu Gila nyanyian Kaka, Loca B dan Noki telah menjadi juara AJL35 manakala Sumpah oleh Aina Abdul menjadi naib juara dan Belenggu Rindu (Jamal Abdillah dan Wany Hasrita) di tempat ketiga. Kategori persembahan terbaik pula dimenangi oleh Zizi Kirana menerusi lagu Eh.


Wanita Jepun Pun Obses Jaga Kulit Wajah, Ini List Produk Perawatan Kulit Wajah Dari Jepun Yang Berkesan Untuk Dipakai

Perkara yang membezakan penjagaan kulit wanita Korea dan Jepun adalah dari segi langkah perawatannya. Anda pasti sudah tahu bahawa wanita Korea terkenal dengan tradisi mereka menggunakan penjagaan kulit dalam lapisan sehingga 10 jenis penjagaan kulit.

Wanita Korea menganggap setiap produk penjagaan kulit ini mempunyai manfaat tersendiri untuk kulit. Dengan menggunakan perawatan kulit yang berlapis ini, mereka dapat memperoleh hasil yang maksimum.

Berbeza dengan penjagaan kulit wajah wanita Jepun, mereka cenderung lebih sederhana. Daripada menggunakan pelbagai lapisan penjagaan, penjagaan kulit wanita Jepun lebih menumpukan pada keperluan kulit tertentu dengan satu barisan produk.

Sebagai contoh, anda boleh mendapatkan pelembap pencerah wajah dengan formula yang sama, tetapi dibahagikan kepada beberapa jenis mengikut jenis kulit. Jika anda mahukan kulit wajah yang putih dan mulus dan tidak menggunakan yang rumit, maka penjagaan kulit wajah yang diamalkan oleh wanita Jepun adalah jawapannya.

Wanita Jepun cenderung menyukai kulit wajah yang lembut, pipi memerah secara semula jadi, dan wajah yang matte, tetapi tetap lembut dan sihat. Oleh itu, produk penjagaan kulit Jepun mempunyai formula yang dapat menjadikan kulit wajah kurang berminyak.

Sebilangan besar produk penjagaan kulit Jepun juga menggunakan bahan semula jadi, seperti beras dan teh hijau. Walau bagaimanapun, produk mereka juga menggunakan teknologi tinggi dan inovatif.

Industri farmaseutikal Jepun juga lebih ketat daripada Korea. Produk kecantikan Jepun tidak boleh dihasilkan tanpa kajian atau bukti terlebih dahulu. Ini tentunya sesuai dengan standard tinggi negara itu sendiri.

Hasilnya, produk penjagaan kulit Jepun lebih berkualiti dan selalunya lebih berkesan. Penjagaan kulit Jepun mengandungi bahan aktif yang mengandungi kepekatan yang lebih tinggi, tetapi tidak berbahaya bagi kulit wajah.

Berikut dikongsikan antara produk perawatan wajah yang bermutu dan berkualiti tinggi dari Jepun.

Rangkaian Kose Sekkisei mengandungi ekstrak biji barli, ekstrak Anjalika dan ekstrak Melohtria. Ia berfungsi untuk mencerahkan kulit, memudarkan bintik gelap dengan mengawal pengeluaran melanin kulit.

Untuk botol edisi terhad yang unik, sebenarnya tidak ada jenama lain yang lebih baik daripada SK-II. Pastinya ia menjadikan tahun baru ini lebih istimewa! Pandangan pertama anda pasti jatuh cinta dengan rekaan bentuk botol baru ini.

Menonjolkan sisi mewah, dikuasai oleh warna merah yang merupakan identiti SK-II itu sendiri, SK-II PITERA ™ Essence XOXO New Year Limited Edition juga menampilkan motif “XOXO”, yang hadir dalam bingkai emas terang, bagi melambangkan kemeriahan hadiah Tahun Baru. Bukankah ia pelukan dan ciuman penuh cinta? Dapatkan untuk diri sendiri sebagai ‘reward’ atau pun hadiah buat insan tercinta.

Lululun menyerap dengan cepat dan membantu menjadikan kulit lembut dan terhidrasi. Mengandungi 12 bahan pelembab, ia mampu meningkatkan keanjalan kulit, memberi kelembapan berpanjangan dan membuatkan kulit bersinar. Lululun Moisture Mask antara ‘sheet mask’ yang terlaris di Jepun.

Produk ini sesuai untuk mereka yang memiliki kulit jenis kering. Sesuai juga digunakan oleh mereka yang mempunyai kulit berjerawat. Ia mampu membersihkan dengan baik tanpa menghilangkan minyak semula jadi pada kulit wajah. Paling istimewa ia memberikan aroma yang menyenangkan dan rasa ringan pada kulit anda. Harganya juga berpatutan.

Produk ini antara produk perawatan wajah terbaik dari Jepun. Ia hadir tanpa sebarang tambahan warna dan wangian. Saat digunakan pada kulit wajah, ia berfungsi dengan baik. Kulit wajah terasa lebih lembut, bersih dan yang paling penting ia langsung tidak mengeringkan.

Produk ini memang sangat berkesan untuk membersihkan semua kesan mekap, termasuklah maskara kalis air, yang adakalanya sukar untuk dibersihkan walaupun dengan cleansing oil. Kulit wajah terasa ringan, bersih dan terhidrat selepas wajah dibersihkan.


Ini 7 Kesalahan Kecil Yang Boleh Buat Bibir Jadi Hitam Jika Lakukan. Elakkan Ya!

Bibir yang merah, sihat dan mungil menjadi idaman setiap wanita. Tetapi, terdapat sesetengah wanita mengalami masalah bibir hitam.

Tentunya anda malu dan tidak yakin untuk berhadapan dengan orang ramai. Sebenarnya, aktiviti seharian yang kita lakukan juga boleh membawa kepada masalah ini.

Ketahui 7 kesalahan kecil yang anda boleh hindari supaya bibir tidak hitam.

Sebaiknya, hindari daripada memakai produk kosmetik yang murah kerana kualitinya yang agak meragukan. Jangan sesekali memakai gincu bibir yang sudah tamat tempoh. Bibir bukan sahaja rosak, malah boleh jadi hitam dan pecah-pecah.

Gaya hidup yang tidak sihat juga boleh membawa kepada masalah ini. Contohnya, merokok serta minum minuman beralkohol. Biasakan minum air putih dan makan sayuran serta buah-buahan okay!

Kekurangan air akan membuatkan bibir kering dan pecah-pecah, akhirnya menjadi hitam. Perbuatan menjilat bibir juga perlu dihindari kerana ia akan membuat bibir menjadi lebih kering.

Kadangkala, bibir boleh menjadi hitam kerana alergi dengan sesuatu. Contohnya, ubat gigi yang anda gunakan. Hanya anda yang tahu tahap alergi anda kerana setiap orang berbeza-beza.

Diakui bahawa mengambil kafein akan membuatkan anda kembali segar. Tetapi, jangan ambil secara berlebihan. Kafein boleh menyebabkan bibir anda hitam dengan lebih cepat.

Bibir merupakan satu bahagian yang sensitif. Jadi, anda harus merawatnya dengan berhati-hati. Gunakan pelembap bibir serta skrub bibir untuk mendapatkan bibir yang lebih sihat dan tidak hitam.

Seperti yang anda sedia maklum, kulit akan menjadi tidak sihat sekiranya terkena matahari terlalu lama. Salah satunya juga akan membuat bibir menjadi hitam. jadi, gunakan pelembap bibir yang mengandungi SPF agar bibir tidak hitam.


Kegunaan Baking Soda Dalam Rutin Penjagaan Kulit. Cukup Mengagumkan Hilangkan Jerawat

Baking soda  adalah salah satu produk paling serba boleh yang ada di dapur anda. Sama ada menggunakannya dalam membakar kek atau petua-petua yang mempunyai banyak kegunaan praktikal.

Tetapi jika anda tidak pernah mencuba memasukkannya ke dalam rutin penjagaan kulit, mungkin anda akan ketinggalan. Baking soda boleh dicampurkan ke dalam lulur pengelupasan, topeng muka yang mencerahkan, atau rawatan untuk jerawat. Yang perlu anda ketahui adalah ramuan yang tepat untuk mencampurkannya untuk mendapatkan faedah yang paling banyak untuk kulit anda.


Kalau Mahu Doa Cepat Dimakbulkan Kenalah Tahu Adab & Tatacaranya

Tiada kekuatan yang maha dahsyat melebihi doa kepada Allah. Melalui doa, seorang Muslim menyampaikan harapannya kepada Allah SWT. Jika doa dipanjatkan dengan penuh pengharapan, rasa ikhlas, nescaya Allah SWT akan mengabulkan doa tersebut.

Berdoa adalah salah satu cara yang terbaik untuk mendekatkan diri kepada Allah. Berdoa juga merupakan salah satu cara seseorang memohon atau meminta sesuatu kepada Allah. Agar keinginan kita dimakbulkan oleh Allah SWT, terlebih dahulu kita perhatikan adab berdoa atau tata cara berdoa yang sepatutnya.

BERIKUT PANDUAN TATA CARA BERDOA:

1.  Angkat tangan ke paras dada.

2. Rapatkan kedua-dua belah tapak tangan.

3.“Apabila urat tangan bertemu ia akan menjadi seperti huruf ba ب . Titik ba terletak di hati kita.

4. Kedudukannya rendah dari tangan yg kita tadah. Setiap huruh hijaiah didalam al quran ada malaikat yang menjaganya. Huruf ba dijaga oleh malaikat bernama ‘har hayaail’. Malaikat ini akan mengangkat doa kita terus menghadap allah tanpa sebarang perantara. Oleh itu berdoa bersungguh-sungguh dengan penuh pengharapan.

5. Duduklah dalam keadaan sopan seperti duduk iftirasy dan duduk tahiyat akhir. Jika berdiri tegakkan badan betul-betul dan jangan menyandar / bersandar.

6. Sepanjang berdoa, banyakkan memuji kebesaran allah dan menyebut nama-nama allah yang lain yang bersesuaian dengan keperluan doa kita pada masa itu. Cthnya… jika berdoa mohon dipermudahkan rezeki, sebutlah nama allah ar-razaq dan disusuli juga dengan bersalawat nabi saw

7. Berdoalah bersungguh-sungguh dari hati. Gunalah bahasa yg dapat difahami kerana allah maha pengasih dan sangat memahami dan mendengar segala bicara tulus hamba-hambanya

8. Ajarkanlah adab berdoa kepada seluruh ahli keluarga sedari usia kecil kerana insya allah ia akan dapat membentuk peribadi baik dalam kehidupan

Sumber: JAKIM Cawangan Sabah


Pahala Terus Mengalir, Ustaz Kongsi Kisah Disebalik Kopiah Yang Diberi Siti Sarah Kepada Masjid

Sejak dari hari Isnin yang lalu, kisah mengenai kebaikan almarhumah Siti Sarah tidak henti-henti dikongsikan oleh mereka yang mengenali dirinya. Satu persatu amalan rahsianya ‘terbongkar’ hingga membuatkan kita semua terinspirasi untuk menjadi sepertinya.

Sememangnya kisah ini boleh dijadikan inspirasi buat kita semua agar sentiasa bersedekah dengan ikhlas dan tidak berkira-kira sewaktu memberi. Percayalah, rezeki yang akan dikurniakan Allah buat kita akan datang dengan lebih banyak lagi selepas itu, InsyaAllah.


The Melvins Sister Bangkit Kembali, KEKASIH Cipta Hiburan Dalam Dunia Kosmetik

Pekat dengan dialek utara mereka dan saling berbalas cakap semata-mata bagi mempromosi dan menjual produk, sudah cukup untuk membuktikan bagaimana komitednya mereka dalam berniaga.

Dengan hanya meletakkan diri mereka sebagai wajah dan pengasas, KEKASIH yang menampilkan Datin Seri Siti Nur Syafiqa Amirol Melvin, 33; Siti Nur Syatilla Amirol Melvin, 32; Siti Nur Syifa Athirah Amirol Melvin, 29; dan Siti Nur Syida Amirol Melvin, 26, kian dikenali dan berada di kelas tersendiri.

Satu KEKASIH cukup ke? Itu tagline yang dibawa empat beradik yang cukup riuh dan kecoh ketika megadakan sesi siaran langsung di TikTok. Bukan sahaja cantik tetapi turut mempunyai pengikut yang ramai di media sosial. Bahkan, mereka bijak dalam mencorak kehidupan masing-masing dan peminat sentiasa ingin tahu mengenai perkembangan semasa mereka.

Keakraban The Melvins ini tidak dapat dinafikan hingga berjaya mengasaskan KEKASIH yang kini sudah mencecah usia empat tahun di pasaran. Pernah bergelar jutawan muda pada tahun 2020, ternyata Melvin Sisters tetap berusaha mengeluarkan produk-produk tempatan yang berkualiti setanding dengan produk antarbangsa.

Aktif mempromosikan produk di media sosial, memang sesiapa yang tonton pasti nak cuba. “Itulah yang kami harapkan dari orang Malaysia yang menonton live kami, kena beli dan cuba,” ujar Syatila. Tambahannya lagi, yakin menghasilkan produk tempatan berkualiti, mereka beri jaminan bahan-bahan yang terkandung organik dan tidak membahayakan, sesuai untuk pemakaian perempuan mahupun lelaki.

Sebagai hadiah kepada peminat dan pelanggan setia mereka, sempena sambutan Aidilfitri tahun ini, KEKASIH muncul dengan rangkaian produk edisi RAYA KEKASIH iaitu kosmetik dan moisturiser.

Mewakili adik beradiknya, Syatilla atau mesra disapa Tila berkata, edisi raya KEKASIH menjanjikan sesuatu yang cukup istimewa dengan unit yang terhad.

“Sempena sambutan hari raya tahun ini, kami melancarkan edisi baharu KEKASIH. Edisi ini kiranya berwajah baharu. Edisi ini menawarkan kosmetik, penjagaan wajah dan moisturizer daripada KEKASIH SKIN. Macam kosmetik tu ada empat warna ‘best selling’ yang mana kami keluarkan semula seperti maskara, pengapit bulu mata, dan pertama kali keluarkan pembayang mata.

“Insya-Allah, untuk kedua-dua rangkaian produk ini kami keluarkan antara 50,000 hingga 60,000 unit saja. Jadi, memang terhad. Nama pun istimewa, jadi kami mahu semua pelanggan kena dapatkan segera.

“Dari segi harga pula, satu pek RM19 dwj paling mahal pun RM69. Dalam erti kata lain, kalau beli semua tak sampai RM100,” katanya.

Tila dan adik beradik bersyukur apabila jenama KEKASIH terus mendapat perhatian dan sokongan ramai pihak. Menurutnya, resipi terbaik produk mereka kekal di pasaran adalah keberkatan hubungan adik beradik.

“Alhamdulillah, KEKASIH sudah empat tahun. Kelainan kami apa yang saya boleh tekankan adalah hubungan akrab kami adik beradik. Buat apa nak gaduh-gaduh. Ini yang membuatkan orang tertarik dengan kami dan KEKASIH. Macam sekarang kami kerap ‘live’ di TikTok dan orang boleh tengok macam mana mana kami berniaga di situ. Kami bersatu di situ dan itulah kekuatan kami.

“Mungkin produk dan kualiti sama macam orang lain, tapi sebab hubungan itu kami lain sedikit. Tengok saja kami berempat, orang sudah tahu ia KEKASIH.

“Dalam masa sama, tak keterlaluan jika dikatakan KEKASIH juga satu-satunya produk tempatan yang diusahakan bersama oleh empat beradik. Dari awal hingga sekarang, kami memang bersungguh-sungguh, fokus dan komited. Bukan sekadar hangat-hangat tahi ayam,” katanya.

Menurut Tila, berada pada tahap sekarang bukan semudah yang disangka.

“Kami juga melalui episod hitam ketika musim Covid-19. Dari situ, ia memberikan banyak pengalaman kepada kami untuk bangkit dan terus mara ke hadapan. Kami memperbaiki apa yang kurang untuk menjadi lebih baik.

“Pada peringkat awal perniagaan, semuanya lancar saja. Tapi, memasuki tahun ketiga, kami tak boleh terlalu selesa. Kami dah rasa kena betulkan mana-mana yang kurang. Jsuteru, tahun keempat ini, KEKASIH bangkit semula,” katanya.


Selain Penggunaan Produk Yang Salah, Ini Punca Lain Kenapa Kulit Muka Anda Sering Mengelupas!

Fitrah seorang wanita, memang suka pada kecantikan dan sentiasa mahu terlihat sempurna. Selalunya wanita memang sanggup menghabiskan wang semata-mata ingin terlihat cantik.

Tetapi, rata-rata produk kecantikan yang berada di pasaran juga memakan belanja yang besar. Bayangkan jika anda sudah berhabisan duit untuk mendapat kulit yang licin, tetapi tiba-tiba kulit mengelupas, memang terus potong ‘mood’. Nak bersolek pun akan terlihat ‘cakey’ dan ‘crack’. Ah, tidak!

Pengelupasan kulit merupakan perkara biasa yang terjadi di mana-mana bahagian kulit tubuh badan termasuk pada bahagian wajah. Secara saintifiknya, kulit mengelupas dikenali sebagai “desquamation,” yang bermaksud kehilangan lapisan luar kulit.

Kalau kulit pada bahagian wajah yang mengelupas, seakan terkopek atau tertanggal memang boleh hilang keyakinan diri! Selain itu, pengelupasan yang juga disebut sebagai ‘facial skin peeling’ ini boleh mendatangkan kesan buruk lain seperti kemerahan, kegatalan, kesakitan dan keradangan. Jadi, apakah punca kulit muka mengelupas?

Ramai yang menganggap masalah kulit muka mengelupas ini terjadi disebabkan kulit yang kering atau tidak lembap, tetapi sebenarnya ada banyak faktor lain. Berikut Hijabista senaraikan beberapa punca mengapa kulit anda mengelupas:

Perkara paling penting dalam pemilihan produk adalah mengelakkan bahan yang mengandungi merkuri, tretinoin dan hydroquinone. Bahan-bahan ini sangat berbahaya dan dilarang kerana mendatangkan pelbagai kesan buruk seperti kerosakan pada buah pinggang dan sistem saraf,  kulit pedih, ruam serta meningkatkan risiko kanser kulit.

Jika kulit muka anda sensitif dan mudah berjerawat, pastikan untuk pilih produk yang bersesuaian. Produk seperti losyen, moisturizer, toner atau lain-lain haruslah dipilih dengan berhati-hati. Ini kerana, kalau anda memilih produk yang salah, kulit muka anda akan mengelupas disebabkan mengandungi bahan yang tidak bersesuain untuk kulit sensitif seperti asid salisilik, benzoil peroksida, sulfonamida serta macam-macam lagi.

Selain itu, kulit mengelupas juga disebabkan selar matahari iaitu sunburn. Di antara kesan fizikal yang paling sering dikaitkan dengan selar matahari adalah gatal-gatal, sakit, melepuh, bengkak, dan mengelupas.

Sel-sel kulit asli akan terbunuh disebabkan terdedah kepada sinar matahari yang berlebihan. Selepas sel kulit asli mati, ia akan digantikan dengan sel kulit yang baharu. Disebabkan itu, proses pengelupasan kulit wajah akan terjadi secara semula jadi. Oleh itu, pastikan anda memakai pelindung matahari seperti sunscreen atau sunblock yang mencukupi!

Yang ketiga adalah tidak lain tidak bukan disebabkan oleh kulit wajah yang terlalu kering. Kekeringan pada kulit mengakibatkan sel-sel tidak mampu untuk melekat di antara satu sama lain. Seterusnya, ia akan menyebabkan pengelupasan kepada jaringan kulit asal.

Secara ringkasnya, kulit wajah kering dan mengelupas disebabkan kurangnya kelembapan pada wajah. Hal ini sering terjadi disebabkan beberapa faktor seperti cuaca yang terlalu sejuk. Contohnya, apabila anda pergi bercuti ke negara yang mempunyai iklim sejuk ataupun akibat duduk terlalu lama di bawah pendingin hawa (aircond).

Suhu pendingin hawa yang rendah boleh membuatkan kulit kering dan mengelupas serta menyerap lembapan dari udara di sekeliling lalu menyebabkan kulit  anda menjadi kering dan tidak bermaya. Dalam masa yang sama, udara yang kering juga membuatkan mata mudah gatal dan merah-merah.

Hipotiroidisme terjadi apabila anda mempunyai tiroid yang kurang aktif. Tiroid adalah kelenjar endokrin kecil berbentuk rama-rama di bahagian depan tekak anda, yang membantu mengawal proses metabolik, kardiovaskular, dan perkembangan tubuh badan anda.

Salah satu tanda-tanda penyakit ini adalah apabila kulit anda mula mengering lalu mengelupas disebabkan ketiadaan hormon tiroid yang sangat penting bagi proses pembentukan dan penggantian sel kulit baharu.

Selain faktor diatas, terdapat beberapa faktor lain yang turut menjadi faktor kulit wajah mengelupas seperti:

Itulah di antara punca pengelupasan kulit pada wajah. Namun, sekiranya kulit anda mengelupas dan mengalami simptom teruk, jangan lupa untuk rujuk atau meminta pendapat dan rawatan daripada pakar dermatologi!


Dikesan Mengandungi Racun Berjadual, Ini Produk Kecantikan Yang Perlu Pengguna Jauhi

Kebiasaannya kita pasti teruja untuk membeli produk kecantikan yang menjanjikan kesan pantas seawal beberapa hari tanpa menyelidik bahan kandungannya.

Namun, tanpa disedari sebenarnya produk-produk begini mengandungi racun berjadual sebagai bahannya yang mampu merosakkan kulit wajah serta menjejaskan kesihatan  dalam jangka masa panjang.

Terbaharu, Bahagian Regulatori Farmasi Negara (NPRA), Kementerian Kesihatan Malaysia (KKM) ingin menggesa orang awam untuk mengelak daripada membeli dan menggunakan produk-produk kosmetik berikut kerana dikesan mengandungi racun berjadual seperti di bawah:

2.      Notifikasi produk-produk kosmetik terlibat telah dibatalkan oleh Pengarah Kanan Perkhidmatan Farmasi, KKM. Oleh itu, produk-produk kosmetik tersebut tidak lagi dibenarkan untuk dijual di Malaysia.

PERIHAL BAHAN RACUN BERJADUAL

3.      Produk yang mengandungi hydroquinone dan tretinoin adalah ubat yang perlu berdaftar dengan Pihak Berkuasa Kawalan Dadah dan hanya boleh digunakan dengan nasihat profesional kesihatan. Penggunaan produk yang mengandungi bahan-bahan tersebut tanpa pengawasan profesional kesihatan boleh menyebabkan kesan-kesan sampingan yang tidak diingini seperti berikut:

PERINGATAN KEPADA PENJUAL DAN PENGEDAR PRODUK KOSMETIK INI

4.      Penjual dan pengedar produk kosmetik ini perlu menghentikan penjualan dan pengedaran produk-produk kosmetik tersebut dengan serta-merta. Penjualan dan pengedaran produk-produk kosmetik ini adalah melanggar Peraturan-Peraturan Kawalan Dadah dan Kosmetik 1984.

5.      Individu yang melakukan kesalahan di bawah Peraturan-Peraturan ini boleh dikenakan hukuman denda tidak melebihi RM25,000 atau penjara tidak melebihi 3 tahun atau kedua-duanya untuk kesalahan pertama dan denda tidak melebihi RM50,000 atau penjara tidak melebihi 5 tahun atau kedua-duanya untuk kesalahan berikutnya. Syarikat yang melakukan kesalahan boleh dikenakan denda sehingga RM50,000 untuk kesalahan pertama dan denda sehingga RM100,000 untuk kesalahan berikutnya.

PERINGATAN KEPADA ORANG AWAM

6.      Orang awam yang sedang menggunakan produk-produk kosmetik ini dinasihatkan untuk segera menghentikan penggunaannya dan mendapatkan nasihat daripada ahli profesional kesihatan jika mengalami sebarang ketidakselesaan atau kesan advers.


Kulit Breakout Kembali Pulih Lepas Guna Masker DIY Campuran Tomato + Lemon, Pakai 3 Kali Seminggu Je

Kulit berjerawat pastinya membuat seseorang itu kurang keyakinan diri. Sememangnya menggugat emosi dan membuatkan seseorang berasa malu, sedih dan kurang yakin diri apabila berhadapan dengan orang sekeliling.

Kulit yang kemerahan, tidak sekata dan bernanah bukan saja membuatkan seseorang segan untuk keluar rumah dan berjumpa orang lain, malah ia turut membuatkan mereka tidak dapat bergaya dengan yakin.

Jika anda berhajat untuk mencuba cara semula jadi, apa kata cuba tip merawat breakout seperti yang dikongsikan oleh Saleha Maarof.

MASKER RAWAT MUKA BREAKOUT GUNA 2 BAHAN SAHAJA

Siapa tahu tip kecantikan rawat muka yang tengah breakout ni. Mudah jee kan tak banyak nak keluar modal pun. Pastu banyak pulak kebaikan pada kulit wajah kita.

Tip Ini sesuai untuk korang yang dah tersalah guna produk lambakan dipasaran sekarang.

So, untuk merawat dan bagi muka rileks semula, detox dulu ye cara ni.

Petua mudah ini In Shaa Allah membantu memulihkan kulit anda.

BAHAN-BAHAN:
Sebiji tomato ( dah masak ranum)
1 sudu besar lemon

CARA-CARA MEMBUAT DAN MENGGUNAKANNYA:
1. Basuh bersih, potong 4 tomato dan lenyekkan je guna tangan tomato tu dah lembut bagi hancur semua ye. Takperlu kisar pun tau. Bagi texture dia kasar macam dalam gambar.
2. Perahkan sesudu besar buah lemon.

3. Campur kedua dua bahan tersebut. Lepastu kacau lah bagi kedua dua bahan tu sebati elok ye.

4. Cuci muka dengan air suam dulu, bagi liang pori terbuka. Dan boleh lah letak bahan ni kat muka korang. Baca Bismillahirohmanirohim dulu ya.
5. Biarkan dalam 15 ke 20minit ye. Baru bilas dengan air bersih ye.

KEBAIKAN LAIN MENGGUNAKAN MASKER INI:
1. Merawat kulit dari parut jerawat
2. Merawat dari kesan kusam
3. Tegangkan dan anjalkan kulit muka
4. Merawat masalah jeragat
5. Membantu mengecutkan jerawat
6. Menjadikan tona kulit jadi sekata

Buah lemon ini ada Vitamin C dan antioksidan jadi ia baik sangat untuk glowingkan muka kita.

Amalkan tip kecantikan dan merawat muka dari breakout ini 3 kali dalam seminggu ye.

Inshaa Allah kulit muka akan beransur baik dan berseri semula.


Ditegur Rakan Wajah Berjerawat & Berkerutu, Pulih Lepas 5 Bulan Guna Masker Beras Pulut Campur Susu

Pelbagai petua atau tip dikongsi oleh netizen di laman sosial dan salah satunya cara untuk membuatkan kulit berseri-seri. Salah satunya perkongsian dari wanita ini yang tidak lokek memberitahu rahsia mendapatkan kulit yang cantik sepertinya.

Menurutnya sebelum ini wajahnya telah mengalami masalah breakout yang teruk dan tidak boleh memakai sebarang produk luar.

Wajahnya ditumbuhi jerawat bernanah dan besar. Malah wajahnya juga berkerutu hingga ditegur teman-teman.

Untuk menutup wajah berkerutu berkenaan dengan mekap juga tidak nampak cantik. Namun selepas dia mengamalkan penggunaan masker menggunakan bahan dapur ini, wajahnya kembali pulih dan sihat.

Jadi dia tidak lokek untuk berkongsi petua ini kepada wanita terutama yang mengalami masalah breakout sepertinya sempena sambutan hari jadi ke 33.

Menurutnya ilmu yang ada dikongsi ini sebagai salah satu amalan sedekah dan semoga mendapat manfaat bersama.

CANTIK GUNA 2 BAHAN DAPUR JERR.. JADIKAN MASKER MUKA, BOLEH BUAT KULETS ANDA BERSERI SERI..!

Siapa tak menginginkan kulet yang cantik, bersih dan berseri-seri dalam masa yang sama kan? Kata orang, kalau mahukan tiga kategori ini ada pada kulet wajah kita, kenalah pandai ‘berpantang’ kan? Namun, dalam penat-penat kita asyik ke spa dan membeli produk kecantikkan tu, rupanya ada cara untuk dapatkan wajahh cantik dengan menggunakan bahan di dapur saja! Macam mana? Inilah caranya.

PERKONGSIAN TIPS NAK DAPATKAN WAJAH BERSERI-SERI!

Sempena birthday saya yang ke 33 tahun hari ni nak share 1 lagi resepi untuk anda semua. Memang saya selalu post dan bagi resepi. Nak sedekahkan harta tak banyak sebab suri rumah jadi sedekahkan ilmu untuk kawan-kawan, harap memperoleh keberkatan dan dapat membantu kawan-kawan di luar sana.

Hanya guna 2 bahan dapur di rumah boleh membuat wajah anda bersih dalam keadaan sihat. Manfaat masker beras:

* anti penuaan
* mengurangkan kulit berminyak
* membuang sel-sel mati
* menganjalkan kulit
* mencerahkan kulit

Masker beras ni adalah produk natural jadi akan makan masa untuk merperolehi kulit yangg sihat. Bergantung pada kulit masing-masing. Macam saya hampir 5 bulan juga untuk mendapatkan kulit yang bersih. Dulu saya mempunyai masalah kulit yang sangat teruk.

Tak boleh pakai produk-produk luar habis naik jerawat nanah yang besar. Nak cover dengan make up pun tak cantik sebab berkerutu. Siap ada yang cakap muka berkerutu lagi. Selepas amalkan masker, alhamdulillah kulit dah semakin sihat. Apply make up simple2 n pakai bedak baby ja. Di sini saya sertakan bahan-bahan dan cara buat.

BAHAN-BAHAN
* Susu full cream
* Beras pulut ( tak perlu basuh )

CARA MEMBUATNYA
* Ambil beras pulut kemudian blander sehingga halus.
* Dah halus ambil dalam 2 sudu makan masuk dalam bekas dadih dan tuang sedikit susu full cream. Jangan cair sangat dan jangan pekat sangat.
* Kemudian simpan semalamam dalam peti sejuk
* Boleh tahan sehingga seminggu

CARA PENGGUNAAN
* Apply di muka 2 hari sekali..nak cantik kena rajin
* Sapu perlahan-perlahans pada wajah dan biar sehingga kering. Time ni kulit muka akan tegang sangat.
* Kemudian boleh bilas dengan air dan lap dengan tuala bersih. Kalau boleh khas untuk muka sahaja.
* Bagi mendapatkan kulit muka lebih cantik haruslah pakai apa-apa moisturizer. Macam saya pakai Serum Vit C saja.

*Ok jom kita cuba lah nanti jadi cantik berseri-seri tak betul tak?


Baca PERKONGSIAN Yatt Hamzah Tentang Hukum Tidur Lepas SUBUH: Kena Tahu Haram Atau Jatuh KUFUR

Sudah menjadi trend selebriti sekarang yang menggunakan medium media sosial sebagai salah satu cara untuk menyampaikan dakwah kepada follower mereka. Cara ini dianggap lebih berkesan dan dapat dihayati bagi setiap netizen yang membacanya di zaman digital ini. Jika sebelum ini pelakon dan pengacara Irma Hasmie berkongsi ilmu kepada followernya. Dan kali ini giliran selebriti Yatt Hamzah pula turut berbuat demikian. Dalam status dimuat turut, Yatt berkongsi dakwah mengenai persoalan istilah tidur selepas Subuh dalam dua bahagian.

PART 1
Ustaz, macam mana nak buat supaya tak tidur lepas subuh?
 “Tak pernah wujud istilah tidur lepas subuh”. Oh, jadi ustaz, ape hukum tidur lepas subuh? “Kau nak aku jawab dalam mazhab kau atau mazhab aku?

Aku bisik dalam hati “Ada byk mazhab ke dia ni?”. Jangan kau nak menyatakan perkara yg kau tak boleh sorokkan dengan aku. “Astaghfirullah, dia membaca lintasan hati aku…” “Maaf ustaz, dua2 mazhab lah ustaz”. Dia kata, “Kalau dengan cara hidup kau, amalan kau, mazhab kau, kau teruskanlah tidur lepas subuh dan jadilah kau seperti anjing mati.

Aku nak menangis. “Tapi kalau dalam mazhab aku, cara aku, amalan yang aku tau, orang yang macam ini dia jatuh KUFUR!” Aku tersentak. “Kenapa ustaz?” Dia menjawab, Orang yang macam ini SOMBONG dengan Allah. Dia berlagak depan Allah! Dia menolak pemberian Allah! Bagaimana dia boleh tidur sedangkan Allah menurunkan rezekinya, rahmatnya setiap pagi selepas terbit fajar, tapi dia boleh tidur. Umpama mcm kalau kau seorang jutawan, bawa duit berjuta-juta berjumpa dengan seorang miskin papa kedana setiap hari. Tetapi apa yang dilakukan oleh fakir tadi kepada kau? Dia tidur dan tak mempedulikan langsung duit kau sedangkan dia miskin. Jadi ape yg ada pada fikiran kau? Mesti kau akan kata “dia ni dah lah miskin nak mampus, sombong pulak tu”.

Aku tersentak. Dia berkata lagi, “Orang yang tidur lepas subuh dan lepas itu bangun, ada hati lagi nak Dhuha, Allahuakbar. Orang macam ini lagi tak malu depan Allah. Tadi dia tolak pemberian Allah. Sekarang mahu tarik semula rezeki dan rahmat Allah. Sesungguhnya manusia itu jahil. Sepatutnya orang ini perlu bertaubat dulu sebelum nak solat Dhuha”.

Allahuakbar, bila duduk dengan orang yang setiap masa takutkan Allah, baru sedar macam mana amalan kita selama ni. Betapa hinanya fikiran aku selama ini. Jauh beza nak banding amalan kita yang tak tau Allah terima ke tak. Tapi hidup setiap hari macam tak rasa banyak dosa. Allahhh…

 Kita ni banyak dosa, bukan setakat banyak dosa bahkan bermandikan dosa.
 Dia kata lagi, Orang yang riak kalau bertaubat Allah ampunkan. Kalau orang yang sombong apa kau rasa Allah nak ampunkan sedangkan itu adalah sifat iblis?

Allahuakbar

PART 2
Aku tanya tentang tidur lepas subuh je dah rasa takut macam nak ke neraka. Belum tanya hal lain lagi.

Dia kata lagi, “Ramai orang muda kata perlu tidur lepas subuh sebab tak cukup tidur malam tadi sebab bersukan, main gym, futsal, jalan-jalan, kerja lebih masa dan macam2 lagi. Apa kau tak pernah fikir siang dan malam itu adalah sunnatullah?” “Allah dah kata dalam Al-Quran, siang aku jadikan untuk kau bekerja, malam untuk kau berehat. Kalau sunnatullah kau ubah ikut kepala otak kau sendiri, macam mana? Mungkin sebab itulah hidup kau tunggang langgang.

REZEKI KEMBALI MELIMPAH

Tak salah, tapi carilah panduannya dengan baik supaya tak tersalah tafsir hukum ikut nafsu.

Sentap beb! Rase macam potong bawang halus2..Tapi benar, setelah aku mula sedar fakirnya aku jika aku tidur lpas subuh. Lantaran itu aku mula sedar dan tidak tidur lepas subuh. Aku lazimi surah Al-waqiah dan solat dhuha setiap hari. Dan ku dapat rasakan rezeki ku melimpah-limpah. Ya Allah, Murahnya rezeki MU jika ku tidak tidur lepas subuh.

Tidur selepas subuh??? Peringatan buat semua dan juga diri yang faqir ini.

Wallahua’lam..


Cabaran Diet Air Lemon 14 Hari, Resipi Mudah Untuk Menurunkan Berat Badan

Detoksifikasi selalu menjadi penyelesaian yang baik untuk wanita yang ingin menurunkan berat badan. Tetapi, jika anda memulakan puasa rendah kalori, tubuh anda akan kelaparan dan metabolisme anda akan menjadi perlahan kerana nutrien penting yang hilang. Oleh itu, untuk mengelakkan kekurangan nutrien badan, anda perlu menambahkan air lemon ke dalam rancangan diet anda.

Cabaran air lemon selama 14 hari untuk menurunkan berat badan. Hanya 14 hari dan anda boleh kehilangan berat tambahan anda. Hasilnya akan sempurna dan badan anda akan bersyukur dengan idea diet ini.

Mengapa mesti air lemon? Lemon adalah buah yang hebat, kerana rendah kalori dan kaya dengan vitamin. Anda juga harus tahu bahawa senaman pasti dapat membantu menurunkan berat badan, tetapi tidak ada gunanya jika anda makan lebih banyak kalori daripada yang anda bakar. Jadi, anda perlu menggabungkan senaman dengan diet yang sihat untuk mencapai hasil yang sempurna. Lebih-lebih lagi, cabaran air lemon selama 14 hari akan membantu anda mempercepat proses menurunkan berat badan.

Lemon dibungkus dengan vitamin dan rendah kalori, itulah sebabnya ia adalah pilihan yang tepat untuk cabaran air lemon selama 14 hari. Sudah diketahui umum, bahawa buah sitrus ini adalah salah satu sumber vitamin C terkaya, tetapi apa lagi yang dapat ditawarkan kepada anda? Inilah nilai pemakanan sebiji lemon.

Hari 1:

Campurkan sebiji lemon yang diperah dengan secawan air dan ambil sejurus selepas bangun tidur .

Hari 2:

Campurkan dua lemon ke dalam dua cawan air. Anda boleh menambah madu untuk penambah rasa. Minum sebelum makan sarapan pagi.

Hari 3:

Campurkan jus dari tiga lemon dengan tiga cawan air dan sedikit madu.

Hari 4:

Campurkan jus dari empat lemon dengan empat cawan air dan sedikit madu. Minum dua kali sehari, pada waktu pagi dan petang sebelum tidur.

Hari 5:

Perah lima lemon dan campurkan jusnya dengan 5 cawan air dan madu. Minum dua kali sehari.

Hari 6:

Campurkan jus dari enam lemon dengan enam cawan air dan sedikit madu. Ambil campuran tiga kali sehari.

Hari 7:

Campurkan jus dari tiga lemon dan 10 cawan air. Minumnya tiga kali sehari sebelum makan.

Hari 8:

Gunakan 6 lemon dan 6 cawan air untuk membuat minuman.

Hari 9:

Minum jus dari 5 lemon, 5 cawan air dan satu sudu madu.

Hari 10:

Campurkan 4 lemon dengan 4 cawan air dan satu sudu madu.

Hari 11:

Perah 3 lemon dan campurkan jusnya dengan 3 cawan air. Masukkan satu sudu teh madu dan minum dua kali sehari.

Hari 12:

Campurkan jus lemon dari 2 lemon dengan 2 cawan air dan minum pada waktu pagi sebelum sarapan.

Hari 13:

Minum jus dari sebiji lemon dan satu cawan air.

Hari 14:

Sediakan minuman dari 3 lemon dan 10 cawan air. Juga, tambahkan satu sudu madu sebelum anda memakannya.

Jadi, adakah air lemon baik untuk anda dan adakah air lemon membantu menurunkan berat badan? Jawapannya adalah ya, jika anda melakukannya dengan cara yang betul. Minum air lemon panas, serta air lemon sejuk, boleh memberi anda faedah berikut:

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Maulidur Rasul Tanda Cinta Kepada Nabi Muhammad SAW, Banyakkan Berselawat Dan Berdoa.

Maulidur Rasul merupakan tarikh penting buat umat Islam kerana ianya adalah tarikh hari kelahiran atau keputeraan baginda Nabi Muhammad SAW iaitu nabi terakhir yang diutus oleh Allah dalam Islam. Sambutan Maulidur Rasul ini diraikan setiap tahun oleh umat Islam di seluruh dunia. Pada hari istimewa ini, umat islam digalakkan untuk memanjatkan doa buat Rasulullah S.A.W.

“Sesungguhnya orang yang paling dekat denganku pada hari kiamat adalah orang yang paling banyak berselawat kepadaku”

Tambahan itu, berselawat juga sangat digalakkan dan dituntut bagi setiap umat Islam kerana banyak fadilat yang bakal kita peroleh daripadanya. “Sesungguhnya Allah dan para Malaikat-Nya berselawat atas Nabi. Wahai Orang-orang yang beriman, berselawatlah atasnya (Nabi) dan ucapkanlah salam penghormatan kepadanya dengan sungguh-sungguh”.

Pendakwah bebas iaitu Habib Nael Ben Taher, berkata tujuan utama menyambut Maulidur Rasul adalah untuk menyemai dan menyuburkan rasa bersyukur kepada Allah SWT terhadap nikmat pengutusan Nabi Muhammad SAW kepada kita. Kenyataan ini telah dinukilkan oleh Latifah Arifin melalui sebuah akhbar 2018.

“Jika ada pihak yang mengatakan sambutan Maulidur Rasul sekadar budaya, maka sesungguhnya ia sebaik-baik adat dan budaya. Sehingga saat ini, begitu banyak negara yang menyambut Maulidur Rasul sejak turun-temurun di seluruh dunia seperti Indonesia, India dan Mesir.

“Tujuannya adalah untuk menggerakkan semangat dan menyemai cinta serta rindu yang sejati kepada Rasulullah SAW. Ini kerana jika kita sentiasa ingat kepada Rasulullah SAW, kemuliaan itu akan kembali kepada kita sendiri kerana Baginda sebenarnya sudah dimuliakan, dicintai dan dirindui Allah SWT” ujarnya lagi.

1. Mengambil iktibar dan memperingati sirah perjuangan Nabi Muhammad SAW yang penuh dengan pengajaran dan pengorbanan bermati-matian demi menegakkan agama Islam di bumi Allah SWT.

2. Mengenali dan mengetahui peribadi Nabi Muhammad SAW sehingga dapat mengaplikasikannya ke dalam kehidupan seharian seorang muslim. Hal ini seperti mana firman Allah SWT dalam surah al-Ahzab:

“Demi sesungguhnya, adalah bagi kamu pada diri Rasulullah itu contoh ikutan yang baik, iaitu bagi orang yang sentiasa mengharapkan (keredaan) Allah dan (balasan baik) hari akhirat, serta ia pula menyebut dan mengingati Allah banyak-banyak (dalam masa susah dan senang)” (Surah al-Ahzab ayat 21).

3. Dapat memperingati tarikh kelahiran Baginda SAW. Hal ini sudah menjadi fitrah manusia bahawa memperingati tarikh kelahiran seseorang adalah tanda kita mengasihi kehidupannya.

4. Mencapai pembersihan hati dan jiwa melalui penghayatan sirah Nabi Muhammad SAW yang penuh dengan nasihat, pengajaran, akhlak dan pengorbanan Baginda SAW dalam menegakkan agama Allah SWT.

5. Memupuk perasaan cinta dan kasih kepada junjungan besar Rasulullah SAW yang sentiasa menyayangi dan merindui umatnya. Jikalau terdapat perbezaan dalam beberapa perkara berkenaan sambutan Maulid ini, umat Islam semuanya sepakat bahawa wajib mencintai Baginda SAW lebih daripada semua makhluk termasuk diri sendiri, seperti yang termaktub dalam pelbagai sabda Nabi SAW.

6. Mengumpulkan umat Islam secara berjamaah dalam melakukan amal soleh. Kebiasaannya pengisian-pengisian utama yang disajikan di dalam majlis-majlis Maulid Nabi SAW adalah seperti tilawah al-Quran, majlis ilmu, zikir, tasbih, dan lain-lain lagi. Firman Allah SWT dalam surah al-Maidah:

“Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan. Dan bertaqwalah kepada Allah, kerana sesungguhnya Allah Maha Berat azab seksaNya (bagi sesiapa yang melanggar perintahNya)” (Surah al-Maidah ayat 2).

7. Memperbanyakkan selawat dan pujian ke atas Rasulullah SAW. Hal ini sebagaimana firman Allah SWT yang bermaksud:

“Sesungguhnya Allah dan malaikat-Nya berselawat (melimpahkan rahmat dan keampunan) ke atas Nabi. Wahai orang-orang yang beriman! Hendaklah kalian berselawat (mendoakan rahmat)baginya dan mengucapkan salam penghormatan kepadanya.” (Surah al-Ahzaab ayat 56).

8. Menyampaikan pesanan dan peringatan mengenai risalah Islam di tengah-tengah masyarakat. Majlis maulid dianggap sebagai sebuah medan untuk menarik masyarakat untuk bersama-sama berkumpul, mendengar tazkirah, bermuhasabah, berzikir, memberi nasihat serta berselawat ke atas Nabi SAW.


Hanya Dengan Bajet Serendah RM39, Kaki Selfie Boleh Bergaya #OOTD Setanding Selebriti Diminati

Ramai di kalangan hijabi kini menjadikan selebriti sebagai idola dalam berfesyen. Tidak kira bertemakan apa, apa sahaja yang digayakan artis ini sama ada di karpet merah atau dalam drama menjadi inspirasi untuk mereka yang gemar sekali #OOTD.

Namun ada kalanya seseorang itu perlu berbelanja mahal untuk memastikan stail digayakan mengikut penampilan selebriti kesayangan.

Bagi yang gemar berselfie atau #OOTD, anda sebenarnya tidak perlu berbelanja mahal kerana hanya bajet serendah RM39 juga penampilan anda boleh secantik selebriti diminati.

Pilih sahaja busana yang diingini dengan berkunjung ke Butik Max Fashion yang menampilkan segala fesyen trendy dan sangat digemari hijabi masa kini.

Dengan padanan mix and match, pastinya stail yang digayakan setanding selebriti dan sangat berbaloi bagi kaki selfie untuk muat naik di laman sosial masing-masing.

Butik Max Fashion menawarkan lebih 3000 gaya yang diingini meliputi pakaian wanita, lelaki dan kanak-kanak dalam pelbagai saiz untuk kategori pakaian sukan, beg, kasut, pakaian dalam dan juga aksesori.

Anda boleh gayakan busana digemari hanya dengan memilih outfit dibawah label yang sama iaitu Max Fashion dan inilah masanya untuk tampil cantik dan bergerak aktif.

Untuk yang mahu mencuba outfit sangat menarik dengan rekaan memenuhi citarasa hijabi ini boleh terus berkunjung ke store fizikal Max Fashion yang terletak di:

Atau jika tidak sempat untuk ke sini, boleh layari Max Fashion secara online di aplikasi Lazada dan pilihlah busana yang digemari.

Percayalah anda tidak menyesal menyarung outfit dari label Max Fashion kerana faktor ‘wow’ akan menyerlahkan penampilan dirimu.

Dan jangan lupa untuk letakkan hashtag #maxfashionasia #morethan3000stylesunderRM39 setiap kali muat naik foto di laman sosial masing-masing.

PELUANG MENANGI HADIAH TUNAI & BERGELAR ZAYAN HIJABSTAR

Bagi hijabi yang gemar #OOTD rebut peluang untuk bergelar Zayan Hijabstar dengan menyertai peraduan yang dijalankan di laman sosial, Instagram Hijabista.

Setiap peserta perlu membuat satu video pengenalan diri yang akan dimuat naik di Instagram Zayan dan juga Hijabista. Jangan lupa untuk meletakkan hashtag

Dan 10 video menarik akan disenarai pendek untuk melalui setiap cabaran yang akan diberitahu setiap minggu.

Peraduan ini akan berlangsung selama tiga minggu dan pemenang bertuah layak memenangi gelaran Zayan Hijabstar serta membawa pulang hadiah wang tunai.


Netizen Respek Jurusolek Popular, Syedewa Mekap Pengantin Pakai Glove, Hasilnya Tetap Cantik & WOW

Melihat kejelitaan selebriti yang hadir di majlis tertentu menyebabkan kita juga teringin untuk bersiap begitu, terutama untuk majlis pernikahan atau perkahwinan. Kebanyakan dari mereka menggunakan khidmat jurusolek untuk memastikan penampilan lebih menawan berbanding kebiasaan.

Namun sebilangan jurusolek yang popular dan kreatif ini adalah lelaki dan pastinya menjadi kekangan kita sebagai wanita Muslim dek kerana batas aurat.

Walaupun begitu, ada juga sebahagian jurusolek lelaki yang tetap menjaga batas aurat dengan pelanggan perempuan mereka. Salah seorang adalah jurusolek popular Syedewa.

Pemilik nama sebenar Syed Mohamad Fahmi Syed Shabtar ini sering menyolek wajah selebriti terkenal seperti Nora Danish, Neelofa, Che Ta, Scha Al-Yahya, Nabila Razali dan beberapa lagi artis popular lain.

Baru-baru ini dia ada muat turut video demo solekan di laman twitter dan instagramnya. Apa yang menarik perhatian netizen apabila, Syedewa menggunakan sarung tangan untuk menyolek bakal pengantin.

Rata-rata netizen memuji cara Syedewa ini yang tahu untuk menjaga batas aurat antara lelaki dan perempuan.

Malah bakal pengantin juga dilihat pastinya tidak rasa ragu-ragu menggunakan khidmat jurusolek lelaki kerana penggunaan sarung tangan berkenaan.

Dalam video itu juga netizen meninggalkan maklum balas mengenai penggunaan sarung tangan berkenaan. Masing-masing mengkagumi hasil kerja jurusolek popular ini.

Mereka turut kagum dengan hasil kerja yang cukup kemas dan teliti walaupun seorang lelaki dan begitu menjaga batas dengan wanita yang disentuhnya.


Tampak Lebih Muda Berhijab, Penampilan Intan Ladyana Di FFM 32 Begitu Memukau!

Namanya cukup popular dan sering menghiasi kaca televisyen pada tahun 2000, dan sekali lagi menjadi bualan wargamaya apabila nekad untuk mengakhiri zaman bujang dengan aktor kacak Harris Aliff meskipun jarak usia berbeza 17 tahun.

Namun, apa yang menarik perhatian baru-baru ini adalah penampilan Intan yang anggun dan jelita mengenakan hijab dan ketika menghadiri Filem Malaysia ke-32 (FFM32).

Menerusi satu video yang dimuat naik oleh Intan di laman Instagram miliknya, memaparkan kecantikan dirinya yang begitu terserlah apabila berhijab, sekaligus ada yang mengatakan Intan tampak lebih muda berbanding usia sebenarnya.

Selain itu, rata-rata netizen bersetuju bahawa penampilan pelakon yang jarang terpalit kontroversi itu, terlihat begitu memukau, Intan sangat anggun dan jelita dalam persalinan busana songket tanah hitam, berkerawang emas itu.

Malah, ada yang menyifatkan bahawa kini Intan sedang berada dalam fasa bahagia dalam hidupnya, kerana sudah berkahwin, mempunyai seorang cahaya mata dan sudah berjinak-jinak untuk menutup aurat dengan sempurna.

Hijabista meninjau ruangan komen pada hantaran tersebut dan mendapati hantaran itu telah dibanjiri dengan komen positif yang memuji isteri kepada Haris Aliff dan juga ibu Evie Khadeeja itu. Antara komen yang ditinggalkan netizen adalah:

“Cantik berseri-seri Intan, lepas kahwin, lepas melahirkan anak, lepas berhijab.”

“Bila kahwin dengan orang yang tepat, bahagia dan makin cantik.”

“Bertambah nampak muda bila bertudung! Lurveeeeeeeeee.”

Sebagai rekod, Intan kini sememangnya terlihat bahagia sejak bergelar isteri kepada jejaka pilihan hatinya, Harris Alif malah kebahagiaan rumah tangga mereka semakin mekar berkembang dengan kehadiran seorang cahaya mata pada 31 Januari lalu.


Ustazah Norhafizah Perjelas Erti Sebuah Tangisan Di Hujung Ramadan. Perkongsian Cukup Bermakna!

Diam tak diam kita sudah hampir sampai ke penghujung Ramadan. Dalam bergembira menyambut Syawal, ada antara kita yang sedih untuk meninggalkan bulan penuh mulia ini. Ramai menangis mengenangkan betapa masanya sudah hampir tamat untuk melakukan banyak amal ibadat di bulan Ramadan ini.

Seperti perkongsian Datuk Dr Ustazah Norhafizah Musa yang memberi ingatan kepada netizen untuk menangis di hujung Ramadan ini. Banyak perkara yang perlu ditangisi sebelum berakhirnya bulan paling mulia dari seribu bulan ini.

Ayuh ikuti perkongsian Ustazah Norhafizah yang boleh kita jadikan peringatan untuk diri kita sendiri.

MENANGISLAH! MENANGISLAH! Di hujung Ramadhan ini, tangisanlah menjadi penawar untuk penyakit hati… tangisan melembutkan hati yg keras… menangislah untuk hati yg masih belum bisa memaafkan…

hati yg belum redho… hati yg belum bersyukur… hati yg masih lupa tujuan hidup… hati yg sibuk dgn dunia… menangislah juga utk hati yg dikecewakan manusia… mudah2an jadi kaffarah yg sempurna… menangislah utk hati yg tidak pandai menyayangi dan menghargai …

mudah2an dgn tangisan itu mata hati lebih jernih… menangislah utk ramadhan yg telah disia-siakan… mana tangisanmu utk kematian yg semakin mendekat tapi bekalmu semakin menipis… menangislah utk setiap tangisan yg tidak ada makna hanya kerana makhluk … menangislah utk mata mu yg kering tanpa airmata walau rukuk dan sujud di hadapan Allah…

Ya Allah berapa banyak tangisan yg akan menyelamatkan… dari jurang hina dan binasa… Ya Rabb kurniakan kami airmata yg Engkau redhoi.

Bersyukurlah andai saat ini Allah datangkan jalan utk menangis kerana kasihNYA kepada kita.

Salam Sayang: DDUNHM


Tak Tinggal Solat Walau Kena Buang Mekap Banyak Kali, Ramona Zamzam Dedah Sikap Mira Filzah

Pelakon jelita, Ramona Zamzam mendedahkan bahawa Mira Filzah menjadi selebriti tempatan yang digemarinya kini kerana gemarkan sikapnya yang memberi aura positif kepada orang sekeliling.

Tambahnya lagi, dia kagum dengan pengacara Nona itu yang sentiasa menjaga solatnya biarpun terpaksa membuang dan memakai solekan berulang kali. Perkara ini telah didedahkan oleh Ramona sendiri apabila dia menjawab soalan daripada pengikutnya di laman instagram.

Sewaktu penggambaran drama lakonan kami bersama, saya dapat aura ketenangan dan positif daripadanya. Saya menyukai apabila dia ada di sisi kerana Mira teramat tenang. Sangat lembut dan sopan dimana ia sangat berlawanan dengan sikap saya. Ramona= ribut.

Dia juga antara artis yang tidak meninggalkan solat sewaktu penggambaran drama. Ia membuatkan saya kagum dengan dedikasinya. Sangat remeh sebab kena buang mekap dan pakai berulang kali. Dia sabar je dengan Ramona yang gelak 24 jam di set yang membuatkan saya segan sebab dia terlalu sopan. Tapi aura positifnya yang sangat kuat membuatkan saya faham mengapa dia disayangi ramai.

Alhamdulillah, perkara yang baik begini haruslah kita contohi. Sememangnya tiada alasan untuk kita meninggalkan solat walau apa jua situasi yang mendatang. InsyaAllah, moga kita semua dapat terus istiqomah ya!


Buang Aura Negatif! 7 Doa Penenang Hati Yang Untuk Menghilangkan Stres, Sedih, Dan Gelisah

Hidup tidak selalunya indah. Ada masanya, anda pasti akan alami ‘bad day’ hingga merosakkan mood anda sampai ke malam. Bawa bertenang hijabi, ingatlah perasaan amarah itu merupakan sifat syaitan. Sebaiknya, hindari sifat buruk ini.

Sekiranya anda mengalami ‘bad day’, cuba baca 6 kata-kata positif ini. Pasti anda akan kembali bersemangat! Jangan lupa sebarkan kepada kawan-kawan di media sosial supaya semua menjadi positif. Singkirkan aura negatif, yang penting cuba amalkan 7 doa ini juga.

Ya, menjadi positif itu tidak semestinya berpura-pura bahawa semuanya baik. Tetapi sebenarnya ia melihat sesuatu perkara dari sudut yang baik. Pasti ada hikmah di sebalik perkara yang terjadi kan?

Sebaik-baiknya, jangan biarkan situasai yang buruk itu menguasai diri anda. Daripada bersifat negatif, lebih baik anda kuat dan berfikiran positif. Memang susah tetapi individu yang hebat pasti mampu melakukannya!

Sayangi diri anda dahulu kerana ia merupakan perkara yang utama untuk kekal positif. Kecantikan datang daripada dalam dan luar. Kedua-duanya haruslah seiring.

Tidak dapat dinafikan, kata-kata ini memang tepat sekali! Sekiranya anda berfikiran positif, pasti akan ada perkara yang baik muncul. Jadi, jangan sesekali berfikiran negatif okay!

Pastikan anda berkawan dengan sahabat yang baik dan positif kerana ia akan buat anda lebih bersemangat dan memberi tenaga yang positif.

Setiap pagi selepas bangun tidur, anda mempunyai dua pilihan sama ada mahu menjadi seorang yang positif atau negatif, optimis atau pesimis. Pilihlah untuk menjadi positif dan optimis. Ia akan menceriakan hari anda. Percayalah.

Doa 1

اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ

(Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaamatil a’daa’.)

Maksudnya: Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh

– Sahih Bukhari

Doa 2

يَا حَيُّ يَا قَيُّوْمُ بِرَحْمَتِكَ أَسْتَغِيْث

(Yaa hayyu yaa qayyuumm. Bi rahmatika astaghiiths.)

Maksudnya: Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.

– Hadis Riwayat Tirmidzi

Doa 3

اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا

(Allahumma la sahla illa ma ja’altahu sahla wa anta taj’alul hazna iza syi’ta sahla)

Maksudnya: “Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.”

– Sahih Ibnu Hibban

Doa 4

اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ

وَاَعُوذُ بِكَ مِنَ الْعَجْزِ وَالْكَسَلِ

وَاَعُوذُ بِكَ مِنَ الْجُبْنِ وَالْبُخْلِ

وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ

(Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.)

Maksudnya: Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung padaMu dari cengkaman hutang dan penindasan orang.

– Sahih Bukhari

Doa 5

لا إلهَ إلا أنتَ سُبْحَانَكَ إِنِّي كُنْتُ مِنَ الظّالِمِيْنَ

(Laa ilaaha illa anta subhaanaka inni kuntu minaz zholimin.)

Maksudnya: Tiada Tuhan melainkan Engkau (ya Allah)! Maha Suci Engkau, Sesungguhnya aku adalah dari pada orang-orang yang menganiaya diri sendiri.

– Surah Al-Anbiya’ Ayat 87

Doa 6

رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي

(Rabbish rahli sadri. Wayassirli amri. Wahlul uqdatam millisani. Yafqahu qauli)

Maksudnya: Wahai Tuhanku, lapangkanlah bagiku dadaku, dan mudahkanlah bagiku urusanku, dan lancarkanlah lidahku supaya mereka faham ucapanku.

– Surah Taha Ayat 25-28

Doa 7

حَسْبُنَا اللَّهُ وَنِعْمَ الْوَكِيلُ

(Hasbunallah wanikmal wakil)

Maksudnya: Cukuplah Allah sebagai Pelindung kami

– Surah Al-Imran Ayat 173


9 Jenis Bra Yang Anda Perlu Tahu Kegunaannya, Perlu Pandai Pilih.Jangan Hanya Pakai Je!

Sebagai seorang wanita, bra merupakan pakaian yang wajib dipakai setiap hari. Tetapi, tahukah anda bahawa bra ada pelbagai jenis. Setiap jenis bra mempunyai fungsi yang tertentu.

Sekiranya anda tidak mahu tersalah memakai bra, ketahui 9 jenis bra ini dahulu. Kemudian, pilih ikut kesesuaian anda.

Seamless bra merupakan bra yang selalu anda lihat di pasaran. Walaupun bra ini membuatkan payudara anda kelihatan tidak menonjol, ia selesa dipakai setiap hari.

Bra ini mempunyai dawai pada bahagian bawah bra untuk menyokong payudara anda. Payudara juga akan kelihatan lebih berisi. Namun, bra dengan dawai ini tidak selesa dipakai dalam jangka masa yang lama.

Sekiranya anda tidak selesa memakai bra berdawai, cuba pakai push-up bra. Bra ini sesuai jika anda mahu payudara anda kelihatan lebih naik dan menonjol. Sesuai untuk anda yang memiliki payudara tidak sama saiz.

Biasanya cup bra ini tidak akan menutupi seluruh payudara anda, hanya sebahagian bawah sahaja.

Anda boleh memakai bra ini sama seperti anda memakai baju. Bralette cukup selesa dipakai sewaktu tidur.

Bra ini tidak mempunyai tali seperti bra biasa. Namun, kebanyakan bra di pasaran menjual bra strapless yang serba guna iaitu tali yang boleh dicabut dan dipasang kembali.

Sekiranya anda seorang yang suka bersukan, lebih baik sekiranya anda gunakan sports bra. Ia mampu menekan payudara agar lebih selesa kerana tidak bergoyang.

Buat anda mempunyai payudara yang lebih besar, lebih baik gunakan minimizer bra kerana ia akan membuatkan payudara anda tampak lebih kecil.

Buat anda yang mempunyai payudara yang kecil dan ingin ia kelihatan lebih penuh, cuba gunakan adhesive backless bra. Bra ini akan membuatkan payudara anda lebih bulat dan naik. Tetapi, jangan gunakan ia pada cuaca panas kerana ia memiliki bahan yang kurang selesa.

Direka untuk menawarkan bentuk siluet menarik, fabrik 4D yang licin meregang dimanfaatkan bagi seluruh rangkaian coli tanpa wayar dan seluar dalam Shape Smart. Koleksi terbaharu ini tidak jelas kelihatan di sebalik pakaian, sekali gus membenarkan anda tampak hebat, seperti yang dirasai ketika memakainya. Menggabungkan teknologi signature kejuruteraan 4D daripada siri Fit Smart, termasuk 4D stretch cup yang menyediakan sokongan dan keselesaan, koleksi Shape Smart menyampaikan rekaan sempurna yang bersesuaian dengan bentuk unik setiap wanita.

Ciri-ciri kewanitaan merupakan keutamaan dalam kualiti inovatif koleksi pintar terbaharu ini. Renda halus dan keperincian jaringan pada coli dan seluar dalam menambahkan lagi keanggunan koleksi, pada masa sama ia juga menyediakan fleksibiliti pada pergerakan anda. Boleh didapati dalam empat warna sofistikated yang direka untuk bersesuaian dengan pakaian anda. Shape Smart merupakan pilihan terbaik bagi individu yang menginginkan keselesaan luar biasa bersama penampilan yang sempurna.


Ada SEBAB Wanita Ini Berbaju KURUNG, Hijab Labuh & STOKING Tengah Panas Terik Di Taj Mahal. Penjelasannya Memang ‘Deep’!

Sekarang ini seperti menjadi trend, setiap kali ada cuti panjang ramai antara kita terutama mereka yang bertugas sebagai guru mengambil peluang melawat beberapa tempat menarik di luar negara. Apatah lagi tiket tambang murah yang sering membuat promosi menyebabkan ramai yang mengambil kesempatan  bercuti sama ada secara group atau individu.

Dan sebagai seorang wanita Muslimah, guru yang mengajar di Sekolah Menengah Koyan dalam subjek Bahasa Melayu ini tetap tidak meninggalkan sesekali kewajipan bersolat. Baginya, tidak kira walau di mana berada, SOLAT itu adalah kewajipan dan tiada alasan untuk tidak menunaikannya.

Oleh sebab itu, jika pergi bercuti di tempat yang sukar untuk berjumpa masjid, beliau akan mempersiapkan segala keperluan dirinya untuk menunaikan kewajipan fardu itu. Sebelum ini, banyak sudah tempat yang dilawati seperti Osaka, Jepun, Paris, Belgium, Amsterdam dan banyak lagi. Dan sempena cuti Deepavali tempoh hari, beliau telah mengambil kesempatan bercuti ke beberapa tempat menarik di India.

Beliau pergi bersama rombongan guru dari Kuala Lipis dan turut membawa seorang anak lelakinya, Mohd Aidil Mukhreez. Memilih pergi ke India kerana mahu melihat sendiri  keindahan alam semula jadi di  beberapa kawasan terutama di Khasmir dan Taj Mahal yang merupakan satu daripada tujuh perkara ajaib di India. Beliau turut kagum dengan kegigihan saudara semuslim yang  mencari rezeki di sana. Juga Kashmir dikatakan mempunyai cuaca sejuk dingin yang menyenangkan.

Jika dilihat dalam facebook miliknya, Haitun berpakaian seperti wanita Muslimah lengkap berstoking dan tudung labuh di hadapan Taj Mahal walaupun dalam keadaan cuaca yang sangat panas sehingga mencecah 32 darjah selsius. Sebenarnya ada sebab kenapa beliau berpakaian begitu. Menurutnya, ini adalah untuk memudahkan dia bersolat dan perlu menunjukkan identiti sebagai wanita Muslim walau di mana sahaja berada. Tiada alasan panas dan dia cukup selesa dan rasa lebih selamat berpakaian demikian.

“Saya memang dah banyak kali travel ke tempat orang. Memang setiap kali cuti sekolah saya akan berusaha untuk melihat negara luar kerana banyak pengalaman boleh kita peroleh sepanjang percutian itu nanti. Juga untuk tambah ilmu dan boleh kita kongsi kegembiraan itu dengan anak murid. Bukan setakat makan angin, tetapi sebelum menjelajah setiap inci saya akan membuat research terlebih dahulu. Misalnya daripada segi masyarakat, budaya, agama dan makanannya.

“Bagi saya tiada masalah pergi bercuti sementelah tubuh masih kuat dan sihat ini. Dan setiap kali bercuti juga saya memang akan bawa seorang anak. Biasanya ikut turn masing-masing dan tidak timbul pilih kasih. Tujuan saya cuma satu supaya dapat create memory bersama anak-anak dan  mahu mereka menambah pengalaman melihat tempat orang. Namun sebelum pergi saya akan ingatkan anak-anak agar menjaga tingkah laku di tempat orang dan perlu ada sikap sabar sepanjang travel,” ujar Haitun juga seorang guru aktif yang bersukan.

Menurutnya juga, sepanjang berada di Khasmir dia tidak menghadapi masalah makanan kerana masyarakat di sini majoriti adalah Muslim. Cuma ketika berada di Delhi, rombongan mereka telah membawa bekalan seperti sambal hitam Lipis dan sambal bilis. Namun mereka semua tidak ada masalah untuk makan makanan vege.

“Sebenarnya setiap kali bercuti, saya memang sangat particular bab SOLAT. Oleh sebab itu, saya tak kisah berbaju kurung, stoking dan tudung labuh kerana memang memudahkan untuk solat. Tak perlu cari telekung kerana pakaian kita sudah menutup aurat. Biarlah apa orang kata janji ia menyenangkan untuk bersolat.

“Dan segala gambar yang saya post dalam FB milik peribadi bukan tujuan menunjuk, cuma sekadar berkongsi pengalaman bersama rakan lain. Tidak ada maksud lain yang boleh membawa kepada riak. Tambahan pula ramai rakan yang request untuk berkongsi gambar-gambar menarik semasa di luar negara.

“Kita tahu jika pergi ke tempat orang, memang agak sukar untuk bersolat tetapi jangan jadikan ia alasan untuk elak daripada melakukannya. Nasihat saya kepada mana-mana wanita Muslimah yang pergi bercuti tempat orang, jangan lupa untuk SOLAT dan kalau boleh teruskan amalan yang kita sudah biasa buat di rumah misalnya mengaji.

“Ini kerana dalam perjalanan ramai yang saya jumpa tidak menjaga SOLAT. Jadi kembara kita menjadi sia-sia andainya kita mengabaikan solat.  Namun ada juga sahabat-sahabat yang tetap tidak meninggalkan amalan mengaji dan juga BERTAHAJJUD  semasa berkembara”, jelasnya lagi yang tidak putus-putus mengingatkan kepada wanita agar memakai pakaian yang senang untuk bersolat jika TRAVEL.

Sebelum mengakhiri perbualan, ibu kepada 5 cahaya mata ini juga turut memberi tip bagaimana mengumpul duit secukupnya untuk pergi bercuti. Menurutnya, setiap bulan dia akan allocate sedikit wang gaji untuk keperluan pergi bercuti. Disiplin itu penting kerana nawaitu untuk melihat tempat orang sambil mengutip ilmu itu penting dan pasti segala urusan akan dipermudahkan Allah.


Syifa Melvin Dedah Rahsia Mudah Untuk Kelihatan ‘Fresh’ Dan Cantik Ketika Bulan Ramadan

Cantik dan terpesona melihat kulit Syifa Melvin yang sering menjadi perhatian orang ramai. Siapa sahaja yang tidak mahu mendapatkan kulit yang mulus sepertinya tambahan pula ingin tampak ‘glowing’ di kala hari lebaran!

Syifa Melvin juga ada berkongsi cara penjagaan dirinya ketika bulan Ramadan. Dia juga mendedahkan ‘kunci’ utama dalam rutin kecantikannya untuk tampak segar sentiasa walaupun berpuasa.

Ketika ditemu bual, Nur Syifa Athirah binti Amirol Melvin atau lebih dikenali sebagai Syifa Melvin amat pentingkan pengambilan air yang mencukupi buat tubuh badan. Menurutnya, kekal hidrasi banyak membantu bukan sahaja kecantikan malah kesihatan tubuh badan.

“Nak kekal cergas ini mudah untuk kita cakap tetapi susah kita lakukan, iaitu minum air secukupnya. Tidak dinafikan bulan Ramadan pula kita kurang minum air,

“Bagi Syifa, bermula dari buka puasa sehingga sahur adalah masa yang terbaik yang perlu kita manfaatkan untuk minum air masak dengan banyak,

“Syifa sendiri boleh alami sakit kepala jika kurang minum air masak. Jadi petua yang penting untuk semua adalah pengambilan air masak yang mencukupi.” ujarnya.

Bagi mereka yang tidak tahu bagaimana nak set masa supaya kita mampu mengambil air secukupnya dalam sehari ketika bulan Ramadan. Ini adalah beberapa cadangan masa yang boleh anda ikuti:-

Untuk lebih mudah anda boleh sediakan segelas atau satu botol air tidak kira berapa liter bersama dengan anda. Jika sudah tiba masanya, anda boleh sahaja terus minum tanpa melengahkan masa.

Sekdar info, Syifa Melvin telah selamat diijabkabulkan bersama Pemain Bola Sepak Sayap JDT, Safawi Rasid hanya dengan sekali lafaz sahaja pada 28 November 2022.


Sikap Hormat & Sayang Suami Abby Pada Ibunya Dapat Pujian Netizen. Inilah Rahsia Bahagia Hingga Ke Jannah

Suka lihat penyanyi dan pelakon, Abby Abadi yang sudah berhijrah dan menemui jalan bahagianya bersama keluarga. Jelas terpancar cahaya kegembiraan di wajahnya yang menemui cinta barunya, suaminya sekarang yang dipanggil Jai. Kedua-duanya seperti belangkas kerana kemana sahaja pasti berdua.

Abby juga mempunyai cara tersendiri untuk berdakwah. Dia cukup aktif di laman instagramnya yang mempunyai follower 451K dengan berkongsi ilmu yang baik kepada pengikutnya. Bukan itu sahaja, Abby turut memberitahu segala aktiviti yang dilakukan bersama keluarga di lama IG ini dan rata-rata netizen memberi komen cukup positif.

A post shared by Mencari redha ALLAH (@abby_abadi112) on Oct 10, 2017 at 9:58pm PDT

Dalam satu posting yang dimuat turut baru-baru ini, sempena cuti, Abby dan suaminya, Jai telah pulang ke kampung halaman Jai di  Kelantan. Abby nampaknya begitu rapat sekali dengan ibu metuanya yang dipanggil Ma. Menurutnya, jika tiada apa-apa urusan, mereka akan pulang menjenguk Ma yang sihat dan telah kehilangan suami setahun yang lalu.

Abby sangat menghormati ibu mertuanya yang akan dijenguk sesekali terutama jika tidak sibuk dengan pelbagai urusan. Bukan hanya berdua, tetapi Abby turut membawa dua anak daranya untuk menjenguk ibu suaminya di kampung.  Hubungan mereka dilihat sangat rapat dan ikatan ukhwah inilah yang mewujudkan rasa kasih sayang berpanjangan dalam keluarga mereka.

A post shared by Mencari redha ALLAH (@abby_abadi112) on Oct 16, 2017 at 7:46am PDT

Netizen memuji cara Abby menghormati keluarga mentua seperti dia menghormati ibunya sendiri.  Bukan itu sahaja, mereka turut memuji sikap suami Abby yang begitu menyayangi ibunya dan menunjukkan contoh yang baik terhadap isterinya Abby serta anak-anak tirinya.

Justeru tidak hairanlah tiada kontroversi membabitkan pasangan sepanjang perkahwinan mereka sejak 2015 dan itulah sebenarnya rahsia mereka untuk menemui jalan menuju ke jannah. Abby juga dilihat sering menzahirkan kata-kata sayang dan ucapan terima kasih pada Jai yang menerima diri seadanya.

A post shared by Mencari redha ALLAH (@abby_abadi112) on Oct 14, 2017 at 2:56am PDT

Malah Abby juga turut berkawan baik dengan bekas suaminya Norman Hakim dan Memey Suhaiza. Sebelum itu mereka telah mengadakan majlis persandingan bersama-sama sambil disaksikan tiga orang anak-anaknya bersama Norman sebelum itu.

A post shared by Mencari redha ALLAH (@abby_abadi112) on Oct 4, 2017 at 3:09am PDT

Walaupun masing-masing sudah membawa haluan sendiri, tetapi hubungan kedua-dua belah keluarga tetap terjalin erat walaupun suatu ketika dulu pernah menjadi musuh. Tambahan pula anak-anak sudah semakin meningkat dewasa dan Abby kelihatannya sangat rapat dengan anak-anaknya, baik lelaki atau perempuan.

Admin paling suka lihat cara didikan Abby pada anak-anaknya kerana memberi bekalan ilmu bukan sahaja dunia tetapi juga akhirat. Hubungan mereka jugai sangat rapat dan patut dijadikan contoh kepada ibu bapa di luar sana dalam mendidik anak-anak.


Nak Awet Muda? Jom Ketahui Manfaat Puasa Untuk Kecantikan Kulit!

Apabila anda berpuasa, anda akan mendapat banyak manfaat untuk kesihatan dan kulit anda.

Nampaknya, berpuasa atau tidak makan dan minum selama 10 jam sehari boleh memberi kesan kepada kulit. Tetapi ini tidak bermakna anda perlu melepaskan keperluan nutrisi dan cecair semasa sahur dan berbuka.

Pada siang hari, anda perlu makan makanan yang sihat dan minum banyak air. Ini membantu anda kekal terhidrat dan sihat. Jika anda tidak minum air yang mencukupi, badan anda juga boleh mengalami dehidrasi.

Jerawat adalah masalah dengan kulit anda yang boleh menyebabkan anda kelihatan buruk. Anda boleh mengatasi jerawat dengan menggunakan rawatan dan dengan mengelakkan perkara yang memburukkan kulit anda.

Jerawat disebabkan oleh tahap glukosa yang tinggi dalam badan. Ini kerana kita banyak makan makanan manis.

Dengan berpuasa, kita boleh mengurangkan pengambilan makanan yang tinggi kandungan gula, yang boleh membantu mengurangkan keradangan jerawat.

Puasa boleh membantu meningkatkan pengeluaran antioksidan, yang boleh membantu mencegah tanda-tanda penuaan seperti kedutan pada kulit.

Puasa membantu meningkatkan tahap antioksidan dalam badan, yang boleh membantu mengurangkan penampilan bintik hitam di muka. Selain itu, puasa membantu mengekalkan keseimbangan mikrobiom, yang boleh menjadikan kulit lebih sihat.

2.Meremajakan Kulit

Manfaat puasa dapat meningkatkan kadar hormon pertumbuhan manusia atau biasa disebut dengan Human Growth Hormone (HGH).

Hormon ini sejenis protein yang berperan penting serta berkhasiat untuk meremajakan kulit dengan meningkatkan elastisitasnya sehingga kulit tampak awet muda dan segar. Berpuasa juga efisien dalam meregenerasi sel tubuh manusia yang membuat kulit lebih putih berseri.

3.Mendetoks Kan Kulit

Kulit anda adalah penghalang untuk melindungi anda daripada dunia luar. Apabila anda sakit atau mengalami jangkitan kulit, kulit anda akan mula mengeluarkan cecair tambahan untuk membersihkan kawasan tersebut. Cecair ini boleh menyebabkan kulit anda berasa kering dan gatal.

Apabila anda berpuasa, badan anda akan menyingkirkan toksin yang tidak diperlukan. Ini membantu mengekalkan kulit anda sihat, kerana anda tidak makan banyak perkara berbahaya.

Semasa berpuasa, badan memecah sebatian berbahaya dan ia kelihatan lebih muda. Ini membantu mengurangkan gangguan kulit, seperti ekzema.


Yatt Hamzah Kongsi ‘Checklist’ Persediaan Menyambut Ramadhan. Boleh Kejar Berjuta Pahala!

Tinggal beberapa hari sahaja lagi sebelum kita menyambut bulia mulia iaitu Ramadhan. Pastinya tahun ini kita akan melaluinya dengan pengalaman yang berbeza kerana kita sedang berada dalam tempoh Perintah Kawalan Pergerakan (PKP).

Sudah bersediakah kita untuk melaluinya? Menerusi laman instagram Yatt Hamzah, dia telah berkongsikan cara yang mudah untuk kita meraih jutaan pahala pada bulan puasa ini. Jom kita semak!

HARI INI ISNIN 26 SYAABAN 1441H, 20 APRIL 2020. LAGI 4 HARI SEBELUM RAMADHAN TIBA. BERSEDIAKAH KITA?
.
.
PELUANG NAK BUAT JUTAAN PAHALA DAH NAK TIBA..
Mari kita rebut peluang ini!
Nah Bonda bg CHECKLIST SEBELUM RAMADHAN😍❤
.
1. Firstly, sebagai muslim yang benar-benar prihatin dengan kehadiran Ramadhan, kita hendaklah menjaga kesihatan kita sebaik mungkin, supaya kita tidak terlepas peluang untuk melakukan ibadat. Bukankah ini bulan untuk mengumpul pahala sebanyak mungkin? Oleh itu, jagalah kesihatan supaya kita tidak miss melakukan ibadah seperti solat tarawikh.
.
2. Menyemak semula hukum-hakam yang berkaitan dengan pengertian puasa, hikmah, rukun dan perkara-perkara yang membatalkan puasa agar ibadah yang dilalui tidak sia-sia.
.
3. Mengambil tahu amalan-amalan sunat yang sangat digalakkan ketika berpuasa seperti membaca al-quran, bersedekah dan membantu golongan yang susah. Di samping itu hendaklah juga mengetahui fatwa-fatwa berkaitan dengan permasalahan semasa yang berkaitan dengan puasa.
.
4. Menanamkan keazaman dengan penuh ikhlas untuk menumpukan sepenuhnya bulan ini dengan amal ibadah. Kehadiran ke masjid bukan kerana malu kepada orang ramai tetapi benar-benar mengharapkan pengampunan dari Allah Taala 🙂
.
5. Sentiasa berdoa ALLAHUMMA BALLIGHNA RAMADHAN
6. Mujahadah untuk bangun malam (beberapa kali seminggu). Supaya kita tidak liat lagi bangun malam di bulan Ramadhan
.
7. Menjaga lidah dari perkara keji seperti mengumpat dan mencaci. Yang mana suka banyak cakap tu, eloklah mula diam dari bercakap perkara yang sia-sia. Ingat, semakin banyak percakapan kita, semakin banyak silap yang kita lakukan. Begitu juga penulisan di socmed.
.
8. Mengingatkan orang lain tentang kepentingan membuat persediaan menyambut Ramadhan.
.
.
Para sahabat yang bersama dengan Rasulullah s.a.w dididik menyambut dan menanti Ramadhan dengan penuh kerinduan dan kecintaan. Ini terbukti dengan doa mereka selama enam bulan sebelum Ramadhan mengharap agar bertemu dengannya.

Moga ‘checklist’ ini dapat membantu anda bagi menjadi insan yang lebih baik bukan sahaja di bulan Ramadhan nanti malah untuk sepanjang hidup anda. InsyaAllah.


Wanita Merupakan Pengguna Aircond Paling Tinggi, Punca Kulit Kering Dan Rosak!

Penghawa dingin memang sangat selesa terutama sekali apabila ada di rumah. Sangat seronok apabila bekerja di bawah hembusan penghawa dingin. Ramai antara kita yangrasa selesa apabila adanya penghawa dingin. Jadi, pernahkah anda terfikir bahawa penghawa dingin boleh membuatkan kulit dan mengelupas.

Penghawa dingin dapat menyerap segala lembapan di sekekliling dan menyebabkan kulit menjadi kering dan tidak bermaya. Jadi apa yang menyebabkan penghawa dingin boleh mempengaruhi kulit kita? Udara sejuk sememangnya dapat membuatkan kulit kering dan mengelupas. Walaupun penghawa dingin juga bertindak untuk tapi segala kekotoran seperti debu dan asap di sekeliling kita.

Kajian mengatakan kulit yang tampak kering dan juga tidak bermaya, kurang fleksibel, malah tidak dapat memperbaiki sebarang kerosakan yang berlaku. Dalam pada masa yang jika kulit anda kering dapatkan mata kita mudah gatal dan juga merah-merah. Selain dari kulit yang kering, penggunaan aircond juga menyebabkan:

Tahukah anda kulit wajah anda akan menghasilkan minyak yang untuk kesihatan kulit kita dan untukmengekalkan keanjalannya. Akan tetapi penggunaan penghawa dingin membuatkan suhu di sekeliling and menjadi rendah dan menyebabkan minyak di kulit anda terbantut.

Kulit anda akan menjadi kering dan tidak bermaya lagi. Apabila kulit anda kering akan menyebabkan kulit tidak sihat dan mengalami dehidrasi.

Kelembapan di kulit membuatkan ianya menjadi rakan baik buat kulit kita. Tanpa kelembapan ia tidak akan dapat mengekalkan keanjalannya. Tetapi, apabila and aberada di bawah hembusan penghawa dingin, kulit akan jadi sangat kering dan kelembapan akan menghilang. Kondisi akan menjadi lebih teruk jika anda tidak minum air dengan mencukupi. Maka kekurangan air akan menyebabkan kulit kering dan mengelupas. Ini akan menyebabkan wajah anda nampak lebih berkedut.

Masalah kulit kering ini sering dikenali atau menyebabkan dermatitis. Jadi untuk individu yang mempunyai penyakit kulit eczema, psoriasis atau rosacea boleh menyebabkan kulit menjadi lebih teruk. Selain itu juga perubahan suhu membuatkan kulit kering dan mengelupas yang sangat ekstrem. Tambah-tambah lagi apabila keadaan di Malaysia ini panas dan perubahan suhu merupakan sesuatu yang kerap berlaku.

Anda tidak perlu menutup peghawa dingin atau kekal duduk di bawah kapas untuk mendapatkan kulit yang cantik dan lembap. Penjagaan yang baik dan betul akan mengekalkan kulit anda sihat walaupun setelah berjam-jam di bawah pendingin hawa. Maka, kulit yang mengering dan mengelupas dapat di atasi dengan baik. Pastikan anda melakukan seperti yang dicadangkan oleh Hello doktor ini:

Akhir kata, bekerja di bawah penghawa dingin sangat seronok tetapi untuk memberikan kulit bernafas sekali-sekala. Pastikan anda biarkan kulit mengering dan juga mengelupas. Untuk mendapatkan kulit yang lembap dan cantik lakukanlah langkah di atas. Siapa lagi yang akan menjaga kulit anda.


5 Manfaat Ini Boleh Diperoleh Dari Sebiji ‘Kulit Manggis’! Antaranya..

Manggis merupakan antara buah-buahan tropika yang menjadi kebanggaan di Asia Tenggara. Ini kerana, manggis bukan sahaja memiliki banyak manfaat untuk kesihatan tubuh badan. Kandungan Xanthone yang tinggi mampu mengurangkan risiko serangan kanser, penyakit jantung dan juga diabetes.

Malah, buah yang berwarna unggu gelap ini juga kaya dengan nutrisi, serat dan antioksidan yang berfungsi merawat masalah kulit secara semulajadi.

Ekstrak kulit manggis mengandungi antioksida yang tinggi, anti-inflamsi, anti bakteria, Phenolic, flavonoids, tannins dan pelbagai nutrisi penting yabg bertujuan untuk kecantikan kulit wajah! Jom semak manfaat dan kebaikan yang diberikan manggis!

Ekstrak kulit dari buah manggis memiliki manfaat anti-inflamasi yang dapat membantu mengurangkan masalah radang dan kerengsaan akibat jerawat, sekaligus mencegah pertumbuhan jerawat baharu. Selain itu, kulit manggis juga memiliki agen anti-mikrobial yang dapat menghalang bakteria dari merebak pada kulit.

Manfaat selanjutnya yang ada dalam sebiji manggis adalah membantu mencegah kesan-kesan penuaan pada kulit wajah. Kandungan Xanthone yang terdapat dalam kulit buah manggis mempunyai kadar antioksidan dan anti-inflamasi yang tinggi. Antioksidan membantu menyembuhkan kulit, mencegah masalah kulit serta memperbaiki sel-sel kulit mati yang rosak, sekaligus mencegah kesan penuaan.

Antiokasidan tinggi yang terdapat pada kulit manggis juga berfungsi untuk menjaga kelembapan kulit dan melindungi kulit dari dalam. Kondisi kulit yang lembap akan membuat kulit lebih anjal, sihat, lembap dan muda dari usia.

Vitamin C yang terkandung dalam kulit buah manggis dapat membantu mencerahkan kulit kusam akibat pencemaran udara dan terdedah kepada sinaran Ultra Violet yang berlebihan. Selain itu vitamin C juga dapat membantu membentuk kolagen yang berfungsi untuk menjaga kulit agar tetap tegang!

Kulit wajah yang cerah akan tampak lebih sempurna apabila kulit halus, mulus dan bertekstur lembut. Kandungan antioksidan dan beberapa vitamin lain yang terdapat pada kulit buah manggis juga dapat membantu memperhalusi serta melembutkan kulit wajah hijabi.